title: Danyen Man Fetur Din Da Saudiya Da Nijeriya Ke Fitarwa Ya Karu

maintext:
“An samu karuwar fitar da danyen mai a kasashen Nijeriya da Angola da Aljeriya yayin da aka samu raguwar man da kasar Benezuala ke fitarwa da ganga 80,000 a kowanne rana a wata biyu a jere” in ji rahoton.
Ita kuwa kasar Saudi Arabia, wadda dama ita ta fi kowace kasa fitar da danyen man fetur a cikin manbobin kungiyar OPEC ta fitar da ganga Miliyan 9.98 a watan Disamba yayin da ta fitar da ganga 9.89 a watan Nuwamba na shekarar 2017. Rahoton ya ce, an samu fitar da ganga Miliyan 32.42 a watan Disamba a watan Nuwamba kuma aka samu fitar da ganga Miliyan 42,000.
Rahoton da masana 14 suka tattara ya nuna cewa, an yi amfani da hanyoyi da dama wajen hada wadanan bayanan, hanyar farko ya nuna cewa Nijeriya ta fitar da ganga Miliyan 1.636 a watan Disamba da ganga Miliyan 1.547 a watan Nuwanba na shekarar da ta gabata.
Advertisement

fasttext_language: br


description: Minis Trezò ameriken an Steve Mnuchin deklare: "Lèzetazini dabò" vle di tou nou ap travay avèk rès mond la."

title: "Lèzetazini Dabò" : Se Tèm Mesaj Prezidan Trump Pral Prezante nan Fowòm Ekonomik Davos 2018 la


description: Dürant il mais da gün ha lö il prossem Simposi internaziunal da sculptuors a Sur En da Sent. Ils organisatuors dal Simposi internaziunal da sculptuors invidan ad artistas ed artists da s’annunzchar per lur arrandschamaint.

title: Culuors, fuormas e structuras


title: Marche de Talla Sylla "Seen dox bii matnako, matnako lool nde Seriñ Touba jarnako, Di ngeen gis njariñ li"

maintext: “Seen dox bii matnako, matnako lool nde Seriñ Touba jarnako. Di ngeen gis njariñ li.” Seriñ Mountakha Bassirou Mbacke Yalla na fi yaag te wer.La marche de Thiès à Touba a duré 2 jours et 7 heures.


description: Da Tschierv enfin Minschuns cun skis da turas. Radund 100 curridurs han prendì part a l'event, il di dals Trais Retgs.

title: Segunda cursa da skis da turas e gianellas en Val Müstair


title: N'eo ket gwall blijet al liseidi gant al lec'hienn nevez Parcoursup

maintext:
Adalek dilun o tont e c'hello al liseidi termenmont da vouetañ al lec'hienn Parcoursup. Tu vo dezho dibab peseurt studioù a vo graet ganto goude bezañ tremenet ar vachelouriezh. Met n'eo ket gwall blijet al liseidi gant al lec'hienn nevez.
Landerneau, France
Digor eo Parcoursup abaoe dilun. War an unnek lisead e klasad divyezhek an Elorn, e Landerne, n'eus nemet unan a zo bet war al lec'hienn dija. "Kempennet brav eo al lec'hienn met n'eo ket aes da gompren pep tra pa z'ez evit ar wech kentañ war Parcoursup", eme Kelig.
Adalek dilun e c'hello ar skolidi embann o c'hoantoù. Dek choaz o do d'ar muiañ, neubeutoc'h eget ar bloavechoù paset. Plijet eo Lucie gant ar fed "ne vije ket urzh ebet er c'hoantoù". Met ne oar ket Telio penaos vo kavet gantañ "dek choaz, pevar am eus evit poent, hag a-walac'h eo d'am soñj'".
Ar gelennerien a c'hello lavar n'eo ket uhel a-walac'h al live evit mont e skol mañ skol - Delhio, lisead
Betek an 13 a viz Meurzh o do al liseidi evit leuniañ al lec'hienn. Goude-se e vo roet e soñj gant ar c'huzul klas. Met n'eo ket plijet al liseidi gant an nevezenti-mañ. "Ar gelennerien a c'hello lavar n'eo ket uhel a-walac'h al live evit mont e skol mañ skol", a soñj Delhio. A-du eo Anna gantañ : "Posubl e vefe deomp bezañ plijet kalz gant ur stummadur met nac'het e vefe gant ar c'helenner."
Adalek dilun o tont e c'hello al liseidi leuniañ al lec'hienn Parcoursup.
Ma n'eo ket bet kelaouet kalz ar re yaouank war Parcoursup, n'eo ket bet stummet re keneubeud ar re vras. "D'am soñj e rankfe ar ministrerez kas tud amañ el lise evit displegañ deomp penaos ober. N'eo ket deomp ni da c'houzout pep tra, a zispleg Hervé Maubian, kelenner war ar brezhoneg. Pa vez komz eus dazont tud memestra eo a-bouez."
Ur frapad amzer no memestra al liseidi evit leuniañ Parcoursup. Adalek fin miz Mae vo kaset respontoù dezho. Ur prantad berr a-walac'h o do evit asantiñ, pe get, ar studioù vo kinniget dezho.
Selaou ouzh ar reportaj


title: Ur raktres gourmarc'had kenlabourus e Brest

maintext:
Tud a youl vat hepken, produioù ar vro gant prizioù reiz : setu mennozhioù pennañ ar raktres gourmarc'had kenlabourus, e Brest. Un emvod a vo dimerc'her evit an dud dedennet.
Brest, France
Tri miz zo oa bet skignet ur film e Brest diwar-benn "Food Coop" New-York. Ha kroget oa un toullad tud da soñjal e vefe brav sevel unan e bro Leon. War skouer hini ar Stadoù Unanet pe c'hoazh "La Louve" e Paris e vefe krouet.
E-touez ar skipailh tud a youl vat mennet gant ar mennozh gourmarc'had kenlabourus emañ Marion Kerglonou. "Ar gourmarc'had zo un tammig evel ur genseurterez peogwir tu zo dit prenañ lodennoù ar stal, evit bezañ perc'hen. Ha pep kenlabourer 'neus da labourat, un tamm, er stal."
Pep hini a c'hell labourat, a youl-vat, er stal
Ne vefe ket gopret implijiad ebet gant ar gourmarc'had. Tud a youl-vat a c'hellfe bezañ kasedour pe renkañ ar produioù er stal. Er gourmarc'had vefe tu kaout produioù lec'hel a-bep seurt. "Legumaj, frouezh, fourmaj met ivez produioù yec'hedoniez pe produioù evit ober ar menaj... evit ma vefe aes evit ar c'hlianted, evit m'o defe ket d'ober teir pe peder stal", a gendalc'h ar plac'h.
Ar pal a vefe ivez kaout prizioù reiz evit an holl.
Unnek raktres gourmarc'had kenlabourus a zo e Frañs d'ar mare-mañ. E Brest, n'eo nemet penn kentañ an avañtur. Klasket vez war lec'h tud dedennet, prest da reiñ un tamm sikour. "Gwellout a rimp barregezhioù pep hini, ha perak pas ober strolladoù bihan evit mont donnoc'h e-barzh ar gourmarc'had. Ret e vo deomp dibab peseurt produioù a vo ha gant piv e vezint produet. Piv a ra pep tra, a-benn ar fin".
Dimerc'her 31 a viz Genver, da 8e noz, sal Charlie, er Pilier ruz, emvod war ar gourmarc'had kenlabourus.
E galleg
Un supermarché coopératif à Brest ? C'est l'idée d'un groupe qui organise une réunion d'information, ce mercredi, à 20h, salle Charlie au Pilier rouge. Sur le modèle de "La Louve" de Paris ou de "Food Coop" à New-York, il s'agit d'un magasin qui fonctionne uniquement avec des bénévoles. Le but : proposer des produits locaux, à des prix raisonnables.


description: A-benn ur miz e vo kinniget ul lezenn da geñver degemer ar repuidi. Met n'eo ket plijet an holl kevredigezhioù a labour gant ar repuidi gant ar pezh vefe lakaet e plas.

title: N'eo ket plijet ar c'hevredigezhioù gant ar raktres lezenn evit degemer ar repuidi

maintext:
E Pas-de-Calais e vo Emmanuel Macron d'ar meurzh 16 a viz Genver. Gant un toullad ministred ez aio da gejañ ouzh repuidi en ur greizenn degemer, ouzh tud a youl vat ha tud dilennet.
Met ne zaio ket kevredigezhioù zo, evel Utopia 56 da skouer, da gaozeal gantañ. Ne fell ket dezho koll amzer pa z'eo bet raktreset ul lezenn diwar-benn ar bolitikerezh bod, hep selaou outo.
Skarzañ muioc'h a repuidi
C'hoant nije ar gouarnamant gall skarzañ muioc'h a repuidi. Met buhanoc'h e c'helfe ur goulenn bod bezañ studiet gant ar varnerien. Ur steñv broadel evit degemer ar repuidi, rannvro mañ rannvro, a c'helfe bezañ savet ivez. "Ar pezh a vefe brav kentoc'h eo sevel ur steñv en Europa", eme Valerian Lecointre. A youl-vat e oa ar paotr yaouank, en ur c'hamp repuidi e bro C'hres."D'am soñj e bro C'hall eo un dra vat dija, rak ez eus un difor bras etre Paris hag al lec'hioù all. War lec'h e vefe ret laoskel ar choaz d'ar repuidi. Klevet em eus komz eus ur repuad 'noa c'hoant labourat en un ti-feurm hag a oa bet kaset e Versailles."
Hervez Valerian, eo posubl degemer an holl repuidi a teu e bro C'hall. "Resevet oa bet 100.000 goulenn bod ar bloaz paseet. En ul lakaat arc'hant ouzhpenn e vefe tu degemer holl anezho." Pa oa e bro C'hres, 'neus merzhet e oa aozet pep tra gant ar stad. "Evidon e vefe d'ar stad d'ober an dra-se, gant tud paeet evit ober war dro ar repuidi ha tud stummet evit degemer ar repuidi."
Chom a ra ur miz evit selaou ouzh ar c'hevredigezhioù - Valerian Lecointre
Chom a ra ur miz a-raok ma vefe kinniget al lezenn, "amzer a vefe tu implij evit selaou ouzh ar c'hevredigezhoù a oar mat penaos tremen an traou war an dachenn".
Gant Valerian eo bet skrivet ul levr, "Mon ami", skeudennaouet gant bugale bro Siria. Emañ o werzhañ anezhañ evit kas arc'hant betek ur gevredigezh e bro C'hres, Open cultural center. Mod-all, adalek ar sizhun o tont, e vo aozet gant kreizenn sokial Landerne, ur miz animationoù tro dro d'ar repuidi gant prezegennoù, filmoù ha diskouezadegoù fotoioù, evel reoù Valerian e kamp bro C'hres.
Pajenn gentañ al levr skrivet gant Valerian Lecointre asambles gant bugale bro Siria. - Valerian Lecointre
Selaou ouzh ar reportaj gant Valerian


description: Gant ti-kêr An Aredeven oa bet goulennet d'un toullad tud a youl-vat teurel holl paperioù kozh ar presbital. Ha benn ar fin e oa dielloù dedennus kenañ. Emañ Ti douar Alre o biskrivañ anezho.

title: Un teñzor a zo o paouez bezañ dizoloet en Ardeven

maintext:
Erdeven, France
E-barzh ur grignol e c'heller c'hoazh kavout un teñzor. Emañ ti-kêr an Ardeven o paouez prenañ presibtal ar gumun. Goulennet 'neus digant un toullad tud a youl vat teurel paperioù kozh a oa e-barzh.
Diouzhtu e wellont eo pouezhus ar 500 paper kavet ganto, skrivet e galleg hag e brezhoneg dreist-holl. Ha pellgomzet e vez neuze da Di douar Alre.
Gant prezidant ar gevredigezh, Daniel Carré, eo bet lennet ul lodenn eus an dielloù, sermonioù skrivet gant daou veleg, Mathurin Oliviero ha Pierre-Marie Rival, etre 1880 ha 1930. "Dindan ar ger sermon e vez kavet meur a dra : sarmonioù klasel a veze distaget d'ar sul, hag instruksionnoù a zo kalz hiroc'h, hag a c'helle bezañ distaget e-pad ar gouesperoù. An dra-se oa ur seurt katekiz evit an dud deuet. Bez ez eus ivez prezegennoù distaget dirak ur publik dibabet, evit ar c'hentañ komunion da skouer", a zispleg Daniel Carré.
"Ur mestr eo Oliviero war ar brezhoneg" Daniel Carré
E brezhoneg bro Gwened eo skrivet an dielloù, en ur brezhoneg flour, dreist holl evit sermonioù Mathurin Oliviero. "Plijus int. Oliviero zo ur mestr war ar brezhoneg. _Hag an den-se ne oa ket anavezet betek hen",_a gendalc'h prezidant Ti douar Alre.
Ha desket e vez ur bern traou en ul lenn ar sermonioù. "Alies a-walac'h e vez kemeret harp war ar vuhez. Buhez ar baisanted, buhez war an enezenn Houad... Gwellet e vez ivez roudoù an darvoudoù istorel, an disparti etre ar stad hag an iliz da skouer."
Dielloù niverellet ha biskrivet
N'eo ket diaes ijinañ neuze pegen a-bouez e c'hell bezañ an dielloù-mañ. Niverellet int bet gant Ti douar Alre ha biskrivet e vint gant rouedad ar gevredigezh. _"__Ha ni a lako an dra-se dindan selaou an dud",_a gloz Daniel Carré.
Ha ma vez kavet ganeoc'h dielloù kozh, e-barzh ur presbital pe el lec'h all, arabat teurel anezho hep ma vijent studiet gant tud a-vicher, dedennus e c'hellont bezañ.


title: Doublañ kentañ bloavezh skol vezegiezh Brest a c'helfe bezañ difennet

maintext:
C'hoant neus pemp skol-veur eus Paris ha Brest da zifenn d'o studierien war ar medisinerezh doublañ ar bloavezh kentañ. Ezhomm o deus asant ar gouarnamant evit lakaat e plas ar nevezenti-mañ adalek an distro-skol o tont.
Brest, France
Ouzhpenn mil den a zo enskrivet e kentañ bloavezh skol vezegiezh Brest d'ar mare-mañ. E miz Even, e c'hello 33% diouto mont en eil bloavezh.
Betek hen, ar re ne oant ket resevet, a glaske, evit lod anezho, doublañ pe triplañ memes. Met, ma vez roet e asant gant ar gouarnamant, ne vo ket posubl ken ober un eil bloavezh kentañ.
Dre skol-veur Brest eo tremenet Rozenn Lincoln, psikiatr e Beljia bremañ. Gouzout a ra eo leun chouk an añfiteatroù met n'eo ket un diskoulm hervezi : "Me 'meus bet ar chañs kaout ar bloavezh kentañ d'an taol kentañ met kalz eus va gamaladed o deus bet ar c'hoñkour en ur heuliañ un eil bloavezh kentañ. Laouen-kenañ int bremañ da vezañ medisined, ha medisined barrek int !"
Hervez ar vedisinez, "eo ret reiñ o chañs d'an holl. Pep hini a c'hell klask !"
An diskoulm ? Digeriñ muioc'h a blasoù en eil bloavezh
Ar bloaz pasaet oa bet digoret 249 plas, en eil bloavezh, dre an numerus clausus, e Brest. Gant ar sistem nevez e vefe degemeret tri c'hard deus ar studierien goude an arnodenn dre skrid, ar c'hard all goude an arnodenn dre gomz.
Pezh a vije brav, hervez Rozenn Lincoln, e vefe digeriñ muioc'h a blasoù. "Ar pezh a welomp bremañ eo e vank medisined." Prometet 'neus ministrez ar yec'hed e vo digoret plasoù ouzhpenn met nemet e-pad ur bloaz pe zaou, lec'h ma vo lakaet ar sistem nevez e plas.


description: Denez Pichon zo e-penn un embregerezh e-kichen Roazhon. Ul levr zo bet skrivet gantañ nevez zo diwar-benn plas ar brezhoneg en ekonomiezh.	E-penn an embregerezh Askorn Medical hag Aked, e...

title: Peseurt roll e c’hoari ar brezhoneg en ekonomiezh ?

maintext:
Denez Pichon eo e-penn Askorn Medical hag Aked, e Saozon-Sevigneg (35). Foto Anna Quéré
Denez Pichon zo e-penn un embregerezh e-kichen Roazhon. Ul levr zo bet skrivet gantañ nevez zo diwar-benn plas ar brezhoneg en ekonomiezh.
E-penn an embregerezh Askorn Medical hag Aked, e Saozon-Sevigneg, emaoc’h. Petra a vez fardet en ho stal ?
E-penn ur skipailh nav den on. Fardañ a reomp implantoù da c’hellout pareañ an dud, pa vez torret un askorn, da skouer. A-raok krouiñ an embregerezh-se on bet ijinour war ar mekanik. Labouret em eus e Caen, hag e bro Saoz war-lerc’h. Met aet e oan skuizh oc’h ober tro ar bed : ur wech on bet e New York hag e Osaka, e bro Japan, war ar memes sizhunvezh ! C’hoant am boa da zistreiñ da Vreizh : krouet em eus Askorn Medical e miz Gouere 2012.
Perak bezañ bet choazet anvioù e brezhoneg ?
Ginidig on eus ar C’hab hag a-viskoazh on bet tomm ouzh ar brezhoneg. Choazet em eus « Askorn » abalamour e krog gant un « A » ha peogwir en deus ur stêr, evel-just, e-keñver ar pezh a vez graet en hon embregerezh. Ouzhpenn-se, ar ger « askorn » n’eo ket diaes da zistagañ evit an dud en estren-vro. Krouet eo bet « Aked » war-lerc’h, rak aketus e ranker bezañ evit fardañ ostilhoù a seurt-se !
Peseurt plas en deus ar brezhoneg en o stal ?
Daou omp o preg’ brezhoneg e ti Askorn Medical : Hélène, ar plac’h e-karg eus ar c’henwerzh etrevroadel, ha me. Ar re all n’ouzont ket brezhoneg hag ar pezh a gont evidon eo nompas leuskel unan bennak a-gostez : nav omp hepken, ret eo d’an holl en em glevet mat. Forzh penaos eo boaz tud ar skipailh da welet brezhoneg e pep lec’h : ar chekennoù kaset d’ar bourvezerien a vez graet e brezhoneg atav, ar c’hartennoù-bizit zo divyezhek, ha kemend all evit sinadurioù ar postelioù. Lakaet hon eus ivez panelloù divyezhek e diabarzh ar savadur. Ar brezhoneg ne zegas ket deomp pratikoù nevez, met krouiñ a ra liammoù disheñvel. E pep lec’h ez eus ur plas da reiñ d’ar brezhoneg, n’eo ket krouin postoù e brezhoneg hepken.
Penaos ho peus kavet amzer da sevel un dezenn diwar-benn an tem-se ?
Chañs ‘m eus : n’em eus ket ezhomm da gousket kalz ‘pad an noz ! Kregiñ a raen da labourat tro 6e mintin, ha labourat a raen diwezhat diouzh an noz. Soutenet em eus ma zezenn ur bloaz zo. C’hoant em eus bet da sevel ul levr diwar al labour skol-veur-se evit brudañ muioc’h ma enklaskoù ha ma soñjoù.
Ouzhpenn d’ar yezh a zo evit dioren an embregerezh ?
Gant an enkadenn e rankomp gounit tachennoù all : er mare-mañ e klaskomp just a-walc'h diorren hor marc’had e bro Ganada, e Afrika ar Su hag e bro Rusia. Sikouret e vezomp kalz gant Bretagne commerce international, un aozadur eus ar rannvro hag a sikour embregerezhioù Breizh da ezporzhiañ e lec’h all. N’omp ket ezel c’hoazh eus Produet e Breizh, rak ne vez ket fardet danvez an implantoù er vro, met marteze vo tu da vezañ ezel e rann ar servijoù un deiz bennak. Implijout a reomp ‘mod all ar .bzh : sachañ a ra evezh an dud !


description: Krouer fest-noz brudet ar C'hastell-Nevez zo o paouez sevel ur film diwar-benn sevenadur hengounel e vro c'hinidig.	Pa weler Yann Meur, paotr e gravatenn, o treuziñ plasenn Santez-Anna e Roazhon,...

title: Yann Meur. "Treuzkas, leuskel roudoù "

maintext:
Yann Meur zo o paouez sevel ur film diwar-benn sevenadur bro Dardoup.
Krouer fest-noz brudet ar C'hastell-Nevez zo o paouez sevel ur film diwar-benn sevenadur hengounel e vro c'hinidig.
Pa weler Yann Meur, paotr e gravatenn, o treuziñ plasenn Santez-Anna e Roazhon, da vont da gelenn er skol-veur, ne soñjer diouzhtu emañ spered ha kalon an den-mañ gwriziennet mat e-kreiz ar Menezioù Du. Kelenner war ar skiantoù ekonomikel ha rener an embregerezh Ressources Consultants Finances eo Yann Meur. O chom e kêr-benn Breizh emañ, met a-viskoazh eo bet an den tomm ouzh e vro, hini ar C'hastell-Nevez. « Distreiñ a ran an aliesañ posupl », emezañ, daoust ma vez karget-mat e implij-amzer, etre Roazhon ha Pariz.
Dañser gavotenn bro-Dardoup
Ganet eo ar paotr e 1956 ha chañs en deus bet da zizoleiñ abred sevenadur e vro, adalek e vugaleaj. « Ma zad 'n eus desket dimp dañsal, pa oamp bihan-tout, ma c'hoar ha me. Da bevar bloaz 'ouien dija dañsal gavotenn ar Menezioù Du », a gont Yann Meur, en ur vousc'hoarzhin. D'ar mare-se, e penn-kentañ ar bloavezhioù 1960 e krog ar sevenadur hengounel da c'hounit tachenn en-dro, un tamm e pep lec'h e Breizh. Georges Le Meur, tad Yann, en deus c'hoariet ur roll bras : pa oa Loeiz Roparzh o sevel festoù-noz mod nevez e Poullaouen, e oa ur skipailh tud oc'h ober kemend all e bro Dardoup, tro-dro d'ar C'hastell-Nevez : « mont a raemp da zañsal e sal an ostaleri. Ur sal graet evit ar balioù e oa, met deuet e oa da vezañ ur sal festoù-noz. Eno em eus dañset gavotenn ar vro. Ispisial eo an dañs-se : n'eo ket un dañs-tro, hag ar bal a vez graet gant 4 pe 8 den », a zispleg Yann Meur. Dañser e oa Yann, soner brudet eo deuet da vezañ ivez : gant e gomper Michel Toutous int bet kampioned Breizh sonerien daou-ha-daou. E 1976 e voe krouet ganto ur fest-noz bras er C'hastell Nevez hag ar ra berzh hiriv an deiz c'hoazh.
Ur web-dok nevez savet
Evel ur bern tud yaouank d'ar poent-se, en deus Yann Meur enrollet tud e vro, o kanañ pe o kontañ : un doare da zastum pinvidigezh ar sevenadur dre gomz. Tremenet ar bloavezhioù, deuet ar c'hoant dezhañ da dreuzkas ar pezh en doa dastumet ha da gontañ istor e familh war ar memes tro : « klevet a raen a bep seurt traoù diwar-benn an dañs hag ar muzik. A bep seurt ! Ha traoù faos a- wechoù. Soñjet 'm eus vefe interesant rannañ un tamm ar pezh a ouien diwar-benn sevenadur hengounel ar vro. » Divizet gantañ sevel un teul-film, asambles gant e vab Goulc'hen, sevener filmoù. « Kontañ a ra ar film istor ar sevenadur hengounel e-pad an XXvet kantved. Hag ouzhpenn ar film e kaver ur seurt bank gant dielloù : filmoù, enrolladennoù, atersadennoù ha fotoioù. Kavet e vez ar film-se war www.dardoup.com », a zispleg Yann Meur. Ul levr zo bet savet gantañ da heul, anvet « La gavotte de la montagne noire ». Hag ur bern raktresoù all a chom c'hoazh da vezañ kaset da benn. Startijenn a vez dalc'hmat gant tud ar Menezioù Du, evit toare !
Lexique
Roudoù : traces
Menezioù Du : Montagnes noires
Sevenadur : culture
Hengounel : traditionnel(le)
Treuskas : transmettre
Raktres (où) : projet(s).


description: Leïla Simon zo ken-brezidantez ar Redadeg. Pevar miz a-raok an darvoud bras ez eus labour war ar stern evit an aozerien.	Lugerniñ a ra he daoulagad glas pa vez o komz diwar-benn ar Redadeg. Leïla...

title: Leïla Simon. " Dispar eo ar Redadeg ! "

maintext:
Leïla Simon, bez-prezidantez ar Redadeg, a gemer perzh er skipailh abaoe 2012.
Leïla Simon zo ken-brezidantez ar Redadeg. Pevar miz a-raok an darvoud bras ez eus labour war ar stern evit an aozerien.
Lugerniñ a ra he daoulagad glas pa vez o komz diwar-benn ar Redadeg. Leïla Simon, 27 vloaz, zo ken-brezidantez ar gevredigezh vrudet-mañ, asambles gant Jerald Ar Gov. Leun a startijenn zo gant plac'h Kastell-Paol evit aozañ Redadeg 2018, hag a vo dalc'het etre ar 4 hag an 12 a viz Mae. « Un darvoud meur eo rak lidet e vo dek vloaz ar Redadeg er bloaz-mañ », emezi. O labourat evel kasourez e skolaj Diwan ar Releg emañ Leïla. « Stank eo ar sizhunvezh-labour met amzer am eus memestra evit ar gevredigezh. Hag er mare-mañ e krog an traoù da fiñval da vat. 'Benn nebeut e vo emvodoù e-leizh », a zispleg ar vaouez yaouank.
Plac'h ar « SKAR »
Redek ne blij ket kement-se da Leïla, met barrek eo evit aozañ an traoù. Kemer a ra perzh ingal er « SKAR » abaoe 2012. Ar SKAR ? Pebezh anv iskis ! « Surentez Kreiz ar Redadeg eo. Ur skipailh tud a youl-vat a vez o heuliañ ar redadeg e-pad c'hwec'h devezh: surentez, mont en-dro, kelaouiñ ar rederien pe buheziñ ar redadeg a zo da ober. Ur sapre mont-en-dro eo ! » Dek vloaz goude ar Redadeg kentañ eo bet gwellaet an traoù tamm-ha-tamm. E 2016 ez eus bet krouet zoken ur skipailh karget eus ar boued hepken ! « Gwelloc'h eo kaout traoù tomm da zebriñ ha n'eo ket un tamm bara gant "Paté Henaff" e-pad ur sizhun ! », eme Leïla en ur vousc'hoarzhin. Treiñ a ra ar skipailhoù noz ha deiz, rak morse ne chom a-sav ar redadeg, a-hed 1800 km, o treuziñ Breizh a-bezh. « Dispar eo. Ret eo kaout sportourien, evit redek gant an dud, ha tud barrek war al lojistik », a gont ar brezidantez yaouank.
Eus Kemper da Blougerne
Evel boaz, e vo dalc'het ar Redadeg e-pad sizhunYaou Bask. Evit ar wech kentañ e vo ar rederien yaouank e vakañsoù, rak cheñchet eo bet nevez zo deiziataer ar skolioù e meur a akademiezh. Loc'hañ a raio ar rederien eus Kemper d'ar 4 a viz Mae evit en em gavout e Plougerne d'an 12. War-dro 10.000 den a vez o kemer perzh er Redadeg. 50 % eus an arc'hant rastellet a vez roet da Ziwan hag an hanter all zo gouestlet da raktresoù evit ar brezhoneg. Forzh piv a c'hell mont da redek, digoust eo. Moaien zo ivez da brenañ ur c'hilometr pe meur a hini, evit skoazellañ ar Redadeg : digor eo bremañ al lec'hienn, evit prenan kilometroù, tee-shirtoù pe pladenn kanaouennoù ar Redadeg.
Korrika
Warlene eo loc'het Leïla ha tud ar gevredigezh eus Breizh da vont da vro Euskadi, da gemer perzh er C'horrika, ur redadeg veur evit skoazell an euskareg : mamm da Redadeg Breizh eo, en ur mod. « Un hunvre e oa ! Kalz a dud a oa evit an degouezh e Iruña ! Ha koulskoude eo diaes ar redadeg-mañ a-wechoù, rak menezioù uhel zo e bro Euskadi ! » Ar bloaz-mañ e vo Leïla adarre asambles gant skipailh ar « SKAR ». Mall zo warni kregiñ gant ar Redadeg !
Lexique
Darvoud : événement
Kasourez : animatrice
Digoust : gratuit
Loc'hañ : démarrer
Raktres(où) : projet(s)
Euskareg : langue basque.


description: A-benn eizhtez, d’an 2 a viz C’hwevrer, e vo lidet gouel Maria Chandelour. Pennad-kaoz gant Joséphine Darcel, bet krampouezherez er vro Pourlet a-hed he buhez.	Fine, a-viskoazh ho peus fardet...

title: Fine Darcel. Bevet ar c’hrampouezh !

maintext:
Prest eo Fine da dreiñ krampouezh en he c'harrdi evit gouel Maria Chandelour.
A-benn eizhtez, d’an 2 a viz C’hwevrer, e vo lidet gouel Maria Chandelour. Pennad-kaoz gant Joséphine Darcel, bet krampouezherez er vro Pourlet a-hed he buhez.
Fine, a-viskoazh ho peus fardet krampouezh ?
Me zo ganet ‘ba 1938 ‘ba Laoulan, ‘tal ar Gemene, just a-raok ar brezel. Get ma mamm ‘m eus desket gober krampouezh. Ne vize ket graet bamdez. Graet ‘vize d’ar gwener, rak d’ar c’houlz-se ‘vize vijil d’an deiz-se, ne vize ket debret kig. Graet ‘vize krampouezh get amanenn, peotramant un u, met pas muioc’h. Me ‘yae da glask un u ‘barzh an neizh hag a lakae melen-u ‘barzh al lard àr ar boelon, ha me ‘ouarne ar gwenn da lakaat àr ma c’hrampouezhenn. Meur a wezh ‘vize ket trawalc’h a uioù evit gober un u da bep unan. Ni ‘oemp ket ni pinvik !
Soñj ho peus eus gouel ar gouloù gwechall ?
Ni ‘lâra gouel Maria Chandelour. ‘Ba lod an tier e vize graet krampouezh da laezh ha galetez ivez get un tamm avaloù-douar. Meur a wezh, mamm, evit gober plijadur deomp, a rae bignez, hag a vize fritet. Olala, se ‘vize mat ! Lakaet e vize ivez skudelloù en-dro d’ar boelon evit lakaat al laezh ribod da zisklasiñ, hag ar grampouezherez a lakae ur grampouezhenn danav ‘ba pep skudell da drempiñ. Ha pa arrue an dud ‘barzh an ti neuze, pep hani ‘noe e skudell, a vize debret get ul loe. Me ‘ra-me berped.
Peseurt mod ho poa choazet ho micher ?
Pa oen bet da gomañs ‘ba ti ur grampouezherez, lod an dud a lâre dezhi : « ho matezh ‘ra krampouezh tanavoc’h evidoc’h ». Komañs a rae an dud d’ober mel din ‘mod-se ! El-se ‘m eus enkourajet d’ober ! ‘Ba Lokmalo ‘m eus komañset ‘barzh ar c’hav, ‘ba ma zi. Me ‘laboure bamdez ‘met d’al lun. Me ‘save kourz da vitin. D’ar sadorn ‘saven da div eur. Mod arall, bamdez ‘saven da beder eur, me ‘rae ma bras evit tout ma devezh… El-se durant 27 vlez !
Pet krampouezhenn a veze graet ganeoc’h bemdez ?
‘M eus ket kontet james, met reoù gwinnizh du ‘raen seizh douzennad hanter ‘ba un eur, ‘m eus ket gallet james gober muioc’h ! D’ar gwener ‘mize ur bochad tud ‘tonet evit an dimezioù, an euredoù… ha lan a douzennoù d’ober ! ‘Ba du-se ‘mize teir boelon, ha pa raen merenn d’an dud, unan pe div a ma merc’hed a vize dalc’hmat o sikour ac’hanin. Bout ‘m eus bet muioc’h evit 80 den da greisteiz, surtout en-dro d’ar gouelioù. Ma zi ‘oe ket forzh bras, peder daol am boe. ‘Benn ‘vize un nebeud tud o vonet kuit ‘vize disklabezet an daol founnapl !
Ha dalc’het ho peus d’ober abaoe oc’h war ho leve ?
Er blez 1998 ‘moe arestet ha daet ‘ba Malgeneg. Me ‘lâre : « ‘rin ket krampouezh ken », ha ‘m eus ket arestet ! Oblijet d’ober, ne zebran ket ‘met krampouezh da vitin, ne zebran ket bara. Hag àr-lerc’h, bout ‘oe tud hag a oe klianted du-se ‘ba Lokmalo a c’houlenne « penaos ‘mañ an traoù get Fine ? Marse e ray krampouezh din ? » Lañset an traoù c’hoazh amañ, hag èl-se ‘oa aet ma flijadur en-dro ! Bremañ, me ‘beda kamaraded hag e lâran dezhe : deuit, deiz-mañ-deiz ‘vo graet. Tout an dud ‘vez koutant !
Petra eo ho sekred evit fardañ krampouezh ?
Da gomañs, c’hwi ‘vrasa ar bras get ho taou zorn, ha lakaat bannigoù dour yen, faot a ra merat ! Ha pa vezit oc’h ober ho pras emañ ret deoc’h karout anezhañ. Sellit doc’htañ ha lârit « brav eo ma bras ». Gwell e kerzha an traoù ganeoc’h ! El-se, pa gomañsit ho krampouezh àr-lerc’h, monet a ra an traoù o-gunan.
Lexique
gouel Maria Chandelour : la Chandeleur
ober vijil : faire maigre
disklasiñ : réchauffer
bignez : des beignets
bras : de la pâte
disklabeziñ : débarrasser.


description: Shugaba Muhammadu Buhari ya ce yana yin tur da kasshe-kashen da ake yi a jihohin Benue da sauran yankunan kasar.

title: Ba na goyon bayan Fulanin da ake zargi da kashe mutane - Buhari


description: Masu zanga-zanga a jihar Gujarat ta kasar India, sun toshe hanyoyi tare da dakatar da zirga zirgar motocin bas, bayan kotun kolin kasar ta bayar da umarnin sakin fim din nan na Bollywood da ke janyo ce ce-ku ce wato Padmavati a ranar Alhamis.

title: Sakin fim din Padmavati ya janyo zanga-zanga a India


description: An sako wasu daga cikin 'ya'yan gidan sarautar Saudiyya da wasu attajiran kasar daga otel din Ritz da suka dade anna tsare da su bayan sun biya makudan kudade ga gwamnatin kasar .

title: An saki attajiran Saudi Arabia bayan sun biya makudan kudade


description: Wata sabuwar al'ada da wani asibiti ke yi wa maza da mata bilicin a al'aurarsu a kasar Thailand na ta bazuwa a cikin kwanakin nan, lamarin da ake ganin kamar salon neman kyau a kasar na neman wuce gona da iri.

title: Salon yi wa mazakuta bilicin ya kankama a Thailand


description: Nottingham Forest mai buga gasar Championship ta fitar da Arsenal a gasar cin kofin kalubalen Ingila, bayan da ta doke ta 4-2 a karawar da suka yi a ranar Lahadi.

title: Forest ta fitar da Arsenal a FA Cup


description: Mai rike da kofin Premier Nigeria, Plateau United ta hada maki uku, bayan da ta ci Rivers United 2-0 a wasan mako na biyu da suka kara a ranar Laraba.

title: Plateau ta hada maki shida a wasa biyu a Firimiya


description: An cafke mai bayar da maganin samun juna biyu na bogi a Guinea.

title: An cafke 'mai maganin samun cikin na bogi'


description: Watford ta sallami kocinta Marco Sila ta kuma zargi Everton ce sila da ya sa ta dauki wannan matakin, bayan da ta bukaci daukarsa a watan Nuwamba.

title: Watford ta kori kocinta Marco Silva


description: Wayar Salula ta taimaka an gano wata budurwa 'yar shekara 19 da ta ce an sace ta a Belgium.

title: Wayar Salula ta taimaka an gano budurwar da aka sace


description: Liverpool ta ci ribar fam miliyan 134 a cinikin Philippe Coutinho da ta sayar wa Barcelona.

title: Liverpool ta ci riba a cinikin Coutinho


description: Ana sa ran Alexis Sanchez zai buga wa Manchester United wasan Premier na farko a karawar da za ta yi da Tottenham a Wembley a ranar Laraba.

title: Sanchez zai buga wa United Premier ranar Laraba


description: Mai horar da Real Madrid, Zinadine Zidane ya cika shekara biyu yana jan ragamar kungiyar.

title: Zidane ya cika shekara biyu a Real Madrid


description: A yau ne za a gudanar da wata zanga-zanga ta nuna kin jinin gwamnatin Shugaban Congo Joseph Kabila a babban birnin kasar Kinshasa.

title: Za a gudanar da zanga-zanga a Congo


description: Sau da dama ana danganta Kwarin da ake ci a matsayin wani abinci mai dadi a baki kuma mai gina jiki.

title: Yadda ake shagali da kwari a wasu kasashe

maintext:
Image caption
A young boy snacks on a handful of stir-fried termites in Johannesburg, South Africa


description: Pmm.

title: Kletsenn


description: Ils 18 da mars 2018 a Mustér.

title: Partenaris e sponsuradi - Trofea Péz Ault

maintext: I dat da quels ed i dat ils auters: Quels che fan turas cun skis patgificas e quels che curran cun skis sin muntognas. Per quels che lessan sa concurrenzar sin ils skis da turas, datti la trofea Pèz Ault. Dumengia ils 18 da mars vai da 1'300 meters sis 3'000 meters. Quai è la trofea Pèz Ault. Infurmaziuns per participants ed aspectaturs sin www.trofea.ch


description: Ils 10, 16, 17, 18, 21, 23 e 24 da mars 2018 a Degen.

title: Partenaris e sponsuradi - Teater "Rir da schluppar"

maintext: Cura avais Vus ris la davos giada. Cura avais Vus ris la davosa giada da cor? Cura avais Vus ris la davosa giada da tut cor ? Ina saira per trenar la musculatura da rir: cun il toc: «Rir da schluppar» da l’Uniun da teater Cuschnaus. Durant il mais da mars a Degen.


description: Chaque semaine dans Le Progrès de Cornouaille-Le Courrier du Léon, retrouvez notre article traduit en langue bretonne.

title: Liesseurted ar pesketa

maintext:
Troet gant Maela Ily diwar Adèle Le Berre
E fin 2017 ec’h embanne Park Natur Mor an Hirwazh al levr « Pêcheurs d’Iroise ». Nedjma Berder en deus savet ul levr gant fotoioù 43 martolod-pesketaer, o labourat pe war o leve. Un diskouezadeg a zo e porzh-mirdi Douarnenez.
Ur gartenn vras eus Mor an Hirwazh a zo bet lakaet evit degemer gweladennerien Porzh-mirdi Douarnenez. Kantadoù a vartoloded a vez o redek an takad divent-mañ, etre Enez-Sun er Su hag Enez-Eusa en Norzh. P
esketaet e vez traoù disheñvel gant ar wazed-mañ hag an (nebeud) merc’hed, met ar memes liamm kreñv o deus gant an natur hag o frankiz. E-pad daou vloaz eo bet gwelet gant gwazourien Park Natur Mor an Hirwazh ha Kuzul Departamant ar Pesketa e Penn-ar-Bed 43 pesketaer ha dastumet o zestenioù. Al labour-mañ en deus sikouret da sevel al levr « Pêcheurs d’iroise », gant Marie Hascoët (Embannadurioù Ouest-France).
An testenioù a zo skeudennaouet gant fotoioù brav eston Nedjma Berder. Diskouezadeg ar fotoioù a c’heller gwelet e Porzh-Mirdi Douarnenez : Pesketaerien an Hirwazh. 41 divdaolenn a zo kinniget, o sevel ul linenn vras a dremmwel. Pep hini anezho a zo savet gant ur foto eus penn ur pesketaer hag ur foto all o kinnig anezhañ : ur gweledva eus Mor an Hirwazh, ur pesk, ur vag, sevel ur gavell… Ar skeudennoù leun a c’houloù a zo ur gwir enor da Vor an Hirwazh ha d’al labourerien.
Nedjma Berder a red ar bed a-bezh evit an tele : Thalassa, Faut pas rêver… « Kalz a besketaerien am eus bet tro da welet neuze… Amañ ne oa ket sil an egzotizm hag a sikour a-wechoù al labour. C’hoant ‘m eus bet diskouez buhez pemdeziek pesketaerien Breizh, hep ober ardoù. Ar memes micher a vez graet ganto met pep hini en deus ur sell disheñvel », a zispleg al luc’hskeudenner a zo o chom e Douarnenez abaoe ouzhpenn pemzek vloaz. Dokerien Zanzibar a zo bet diskouezet dija er porzh-mirdi e 2015.
Evit al levr « Pêcheurs d’Iroise » eo pignet war vourzh 35 bag e-pad ar bloaz. Aet eo da welet ar retredidi ivez. Gwelet en deus rouederien, kevellaerien, ur bezhiner, pesketaerien bezhin ar ribl, boliñcherien, ur besketaerez pavioù-leue… Emaint o chom war inizi Molenez, Sun, Eusa, e Aodiern, Douarnenez, Kameled, Lambaol-Plouarzhel…
Pozitivel
Kreñvder an diskouezadeg a zo ivez a-drugarez da gomzoù ar besketaerien, dastumet gant gwazourien ar Park ha lakaet da glevet a-drugarez da ugent uhelgomzer staliet dirak pep foto. Reiñ a reont pouez d’ar selloù, d’ar jestroù, d’an dremmwelioù. An darn vrasañ anezho a gomz eus pouezusted treuzkas ar familhoù, e-giz Erell Pelle hag a besket gant ar gavell hag ar roued atav gant he mamm e Lambaol-Plouarzhel.
Ludovic Ogrodowitz, linenner e Lannildud, a zispleg pegen kalet e c’hell bezañ e vicher, ha brav war ar memes tro. Komz a ra ivez eus rouezder an danvez : « dindan dek vloaz eo bet rannet tonennoù an dreineg dre dri. An digresk a zo eksponantel. Ma c’hellan kaout 50 kg a zreineg e vin laouen. » Nadine Scoarnec, pesketaerez pavioù-leue e baeoù Aodiern ha Douarnenez a zo ankeniet gant breskder an danvez :
dizalc’h omp, met ezhomm hon eus memes tra an eil re eus ar re all. Ar pezh a vez pesketaet re vihan hiziv na vezo ket kavet brasoc’h en amzer da zont.
Koulskoude e chom pozitivel an darn vrasañ eus an dud, ha stag-tre atav eus mor an Hirwazh.


title: BREZHONEG DIVIZ AR YAOU | Digreizennañ hag LGV : pell emañ Penn ar Bed c'hoazh deus ar c'hêrioù bras

maintext:
Deus digreizennañ ha deus an LGV 'zo kaoz hiziv 'barzh Diviz ar Yaou. Dilennidi Penn ar Bed a sav a-enep d'ar rapport Duron hag a zilaosk kornôg Breizh hervezo. Daou zen a zo ganeomp emberr evit astenn ar gaoz.
Bretagne, France
En dro d'an daol ar sizhun-mañ :
Trefina Kerrain, mouezh aotreet UDB Yaouank he deus stourmet evit an hentoù houarn dre ar vro
Jean Houarmant, bet aotroù maer Plonevez ar Faou ha stourmer evit difenn an hent 164 etre Roazhon ha Kastellin.
Labourioù sevel an hent 164 © Maxppp - MAXPPP/BEP/CLAUDE PRIGENT/LE TELEGRAMME
Penn ar Bed tostoc'h deus Pariz e 2030 pe 2040
'barzh ar rapport Duron, kinniget d'ar c'hentañ a viz C'hwevrer eo embannet n'eo ket priorek ar raktres berraat an amzer en tren etre Paris ha penn kornôg Penn ar Bed. Marteze 'vo kemeret an departamant e kont 'benn 2030 pe 2040 zoken. Deus un tu all ec'h embanne ar c'hentañ Ministr goude ma vefe ket mui deus Notre Dame des Landes e vo kreñvaet ar rouedad hent houarn e Breizh. Elisabeth Born, karget deus an transportoù deus laret e oa an dienkañ pe désenclavement ur pal o c'houzout e kresk ar c'hêrioù 'giz Brest.
N'eus ket fin c'hoazh d'an hent tizh etre Roazhon ha Kastellin
Elisabeth Borne, ministrez an transportoù 'zo deuet da Vreizh e penn kentañ ar bloaz. Bet eo da wel chanter an N164, an hent etre Roazhon ha Kastellin. Penaos 'maomp gant ar chanter hir gortozet-se ? Dibaoe ar jeneral De Gaulle 'vez klevet anv deus ar raktres chanter hent tizh se er c'hreiz Breizh. 65 Milion a euroioù 'zo bet postet dija.
Hag an tren ?
Unvaniezh Demokratel Breizh 'n eus stourmet evit ma vo linennoù houarn e diabarzh Breizh. "Un trec'h kentañ 'zo bet" eme Trefina Kerrain. Dilaosket 'oa bet an hentad etre Landerne ha Kemper. Bez 'zo deus outi bremañ.
Ton bras 'zo bet d'an LGV, al linenn tren tizh bras. Rannvro Breizh n'eus postet 638 Milion a euroioù 'barzh ar raktres. Bremañ 'zo un eur hanter hent etre Roazhon ha Pariz. Ur priorite 'zo c'hoazh : e vefe Brest ha Kemper teir eurvezh hent deus Pariz.
Kerzhet o deus graet stourmerien UDB Yaouank evit ma vo muioc'h deus an tren e Breizh - UDB Yaouank
Echu gant raktres Kernitron al Lann, penaos 'vo dazont aerborzhioù Breizh ?
Ha poent eo bremañ diorren aerborzhioù Brest, Naoned, pe c'hoazh Roazhon ? Brav 'za ar jeu evit aerborzh Brest Gwipavaz. An aerborzh kentañ eo e Breizh melestradurel evit an niver a dud kaset ha degaset. Da Bariz ez a ar bras deus an dud, ur c'hresk a gazi daou dregant a zo bet warlene davet Orly ha Roissy.
Dav 'vefe kaout un aerborzh kreiz er rannvro ha trenioù da gas an dud di. Dav ivez digeriñ linennoù davet lec'hioù all eget Pariz - Trefina Kerrain - UDB Yaouank
SELAOUIT AN DIVIZ EN-DRO
Selaoù diviz ar Yaou 8 a viz C'hwevrer :


title: E BREZHONEG : CarenEcolo, ur mekanik da buraat an dour

maintext:
Zoom sur une innovation finistérienne, CarenEcolo, une entreprise briecoise a développé une unité de potabilisation d'eau de mer, mobile et autonome. An ijinour, Gaëtan Fouquet a gont hiroc'h deomp.
Bretagne, France
Al leur-garennañ ret kinniget gant CarenEcolo - CarenEcolo
Gant al leur garennañ-red n'eus tamm saotradur ebet ken
Puraat an dour, setu 'pezh 'ra CarenEcolo dibaoe un nebeut bloavezhioù bremañ. Kinnig a reont un adkarr da vont er porzhioù 'benn netaat ar bagoù. Ul leur garennañ-red eo neuze, enni siloù 'benn puraat an dour ha chom hep saotrañ an natur.
Netaat ar bagoù hep saotrañ an natur, setu raktres kentañ CarenEcolo Copier
An adkarr da buraat an dour : bihan, skañv hag emren
Puraat an dour mor pe an dour saotret ha se dre ur mekanig skañv hag emren, setu 'pezh m'emañ ar stal Carène-écolo o paouez sevel. 1/3 deus poblañs ar bed a vank dour mat da evañ dezhi, ouzhpenn ur miliard a dud. An ijinadenn a c'hellfe neuze bezañ talvoudus-mat, zoken amañ e Breizh, evit an inizi bihan. Ar sil a za en-dro dre ur bannel heol ha dister eo an implij a dredan. Staliet eo war un adkarr bihan, aes da gas. Ganet 'oa ar raktres e penn Gaetan Fouquet, paotr an enez Sun.
Dour mat da evañ a c'heller kaout dre ur mekanik emren Copier
Ar sistem puraat staliet war al leur-garennañ red - CarenEcolo
Priziet meur a-wech dija
Meur a briz en eus bet CarenEcolo dija ha sur e vo lod all o tont gant an adkarr da buraat an dour. E miz Eost eo bet kinniget ar breved d'an INPI, ti an ijinourien, ha dibaoe miz Du 2017 ez eus tu prenañ ar mekanik.
An holl ditouroù a c'heller kaout e Brieg er stal CarenEcolo


title: "Ne za ket ar brezel war zu ar Gurded" hervez Kendal Breizh, ur stourmer breizhad

maintext:
Emañ arme bro Durkia o vrezeliñ e norzh bro Siria, lec'h m'emañ Kendal Breizh. Stourmañ a ra ar Breizhad a-gevred gant ar Gurded. Met sentout a ra e vez lakaet ar YPG da gostez.
Abaoe un toullad mizioù emañ Kendal Breizh o stourm a-gevred gant ar YPG, arme ar Gurded. Ezel eo deus ur strollad stourmerien, o tont deus ar bed a-bezh. Goude Raqqa ha Deir ez-Zor emañ bremañ ar breizhad, implijet ur pseudo gantañ, e Afrin, nebell eus Alep, e bro Siria.
"Ar pemp devezh diwezhañ e oan war an talbenn. Amañ eo sikouret ar strolladoù spontourien gant stad Turkia. Ar gudenn vrasañ evidomp eo o girri-nij. Teurel a reont bemdez bombezennoù warnomp ha war ar boblañs", eme ar stourmer "antifaskourien".
Kalz a vombezennoù taolet war an drevourien
Hervez arsellva gwirioù Mab Den e Siria e vefe bet implijet gazoù pistrius e kêrioù zo, evel Saraqeb. Met hag-eñ eo bet merzhet gant Kendal Breizh e veze implijet armoù kimiek ? "Amañ e Afrin, n'em eus ket c'hoazh gwelet se. Amañ eo kentoc'h _bombezennoù a izmunitionoù_, hag a lazh kalz a sivilianed. Taolet zo bet bombezennoù a lak an tan er c'hêrioù ivez", a gendalc'h ar paotr. Gantañ vez bannet rokedoù.
Gant Kendal Breizh e vez stourmet a gevred gant ar YPG abaoe un toullad mizioù. - Kendal Breizh
C'hoant 'neus arme Erdogan skarzhañ ar Gurded, "enebourien bro Durkia" eus ar vro, setu perak eo sikouret Bachar el Assad ganto. Gallout a rafent ivez bezañ sikouret gant Russia. "Ur jeu politikel eo ha ne za ket e tu ar Gurded. Met kalz a dud o deus implijet ar Gurded evit stourm a-enep Daesch da-skouer. Bremañ omp hon unan o stourm e Afrin."
Kalz a dud a c'hellfe sikour ac'hanomp met n'o deus ket c'hoant - Kendal Breizh
Setu perak e c'houlenn pennoù ar vro digant Turkia mont kuit ar buanañ ar gwellañ. "Kalz a dud a c'hellfe sikour ac'hanomp met n'o deus ket c'hoant. War-zu Turkia ez eont kentoc'h."
N'eo ket skuizh Kendal Breizh gant ar brezel met plijet e vefe distreiñ da Vreizh e-pad an hañv. "Met n'ouzon ket ma vo posubl. Amañ eo ar brezel, n'eo ket ar vakañsoù. Evit ar mare, e soñjan kentoc'h er pezh e ran bremañ e Afrin. _Bemdez e rankan mont da stourm._"
Atersadenn Kendal Breizh war France Bleu Breizh Izel. Copier
Sellit ouzh ar reportaj savet gant France Info
Un toullad devezhioù 'zo oa Jérôme Jadot hag Eric Audra o reportajiñ e bro Siria. Kejet o doa gant Kendal Breizh.


title: Taol-grenn | Bec'h 'zo bepred gant al labour-douar

maintext:
Daou zen 'oa en-dro d'an daol d'ar Yaou 1añ a viz C'hwevrer evit diellfennañ keleier ar c'houlz : Muriel ar Morvan, kazetennerez e Frañs 3 ha Joël Gaudart bet labourer-douar e bro Bourlet.
Bretagne, France
Derc'hel a ra ar beizanted yaouank da glemm 'benn goulenn d'an embregerezhioù bras kreskiñ ar prizioù. Ha se dres d'ar c'houlz ma ginnig ar gouarnamant ur raktres lezenn 'benn paouez gant brezel ar prizioù ha gwellaat stad al labourerien-douar.
Penaos bevañ diwar al labour-douar e 2018 ?
Unan eus palioù ar prezidant Macron a oa lakaat sevel al labour-douar en-dro e Frañs. Mennozhioù 'zo bet embannet, en o-zouez, prenañ keroc'h an danvez digant ar broduerien. Joël Gaudart a zo bet labourer-douar 'kostez ar Faoued, "fall eo ar jeu" emezañ, "poent eo ober un dra bennak."
Taol-grenn gant Joël Gaudart Copier
Anv 'zo da cheñch mod d'ober da-geñver ar stalioù bras.
Ar c'hontrad hag ar priz a vo kinniget gant ar broduerien, da laret eo, gant an hini a werzh ha n'eo ket gant an hini a bren. Koust ar produioù a vo jedet ivez hervez 'pezh a broduer. Da-skouer, ma farder fourmaj pe amann ne vo ket ar memes priz eget ma broduer laez kriz. Hervez Muriel ar Morvan, kazetennerez e Frañs 3 emañ an dud o c'hortoz respontoù fetiz a-berzh ar gouarnamant.
Taol-grenn gant Muriel ar Morvan Copier
Manifestet o deus ar beizanted yaouank er stalioù bras © Radio France - Thomas Lavaud
ABADENN | Selaouit en-dro Taol-grenn ar Yaou 1añ a viz C'hwevrer (SON) Taol-grenn : Yaou 1añ a viz C'hwevrer


title: BREZHONEG | Selaoù en-dro | Diviz ar Yaou - Al labour-douar hag ar re yaouank

maintext:
On parle agriculture dans le débat en breton cette semaine. Comment font les jeunes pour s'installer en 2018 ? Anv ‘zo bet ar sizhun-mañ deus labour-douar ha petra ‘zesach ar re yaouank c’hoazh hiziv an deiz da vont gant ar vicher a beizant.
Bretagne, France
Disadorn e vo roet lañs da saloñs al labour-douar e Pariz... E-pad ur sizhunvezh e vo diskouezet ar gwellañ deus produadur peizanted Bro C'hall... Met a vloaz da vloaz e teu enkadennoù da zuañ amzer dazont al labour-douar... Pa vefe skandal Lactalis pe prizioù re izel paeet d'ar broduerien... Setu, penaos e wel ar re yaouank ar vicher a labourer-douar ? Perak, o c'houzout e vo start o vuhez, o deus dibabet mont gant ar vicher-mañ ? Penaos reneveziñ al labour-douar ? Setu ar goulennoù hon eus klasket respont dezho diriaoù da noz...
Daou zen yaouank a oa gant Katell Uguen ha Manu Mehu... E studio France Bleu Breizh Izel, Mikel Kraz hag a zo danvez peizant… Oc’h heuliañ ur BPERA (Brevet Professionnel Responsable d'exploitation agricole) emañ... Ha dizale 'vo perzh deus ur Gaec...
Dre bellgomz e oa Goulven Troadec, labourer-douar e Plounevez-Moedeg e Aodoù an Arvor... Labourat a ra eñ ivez 'barzh ur Gaec, gant pevar den all... Ha kroget eo e-penn kentañ ar bloaz da sevel saout ha kivri...
Lodenn-gentañ Diviz ar Yaou 22/02 Copier
SCI ar Skrapo e Bro Dreger, 'lec'h 'mañ Goulven gant e atant - SCI Skrapo
Eil lodenn Diviz ar Yaou 22/02 Copier
« Ma klemm al labourerien-douar a ra gant an doare boutin eo peogwir e rankfent ober e mod all da gas o atantoù » eme Mikel Kraz a zo gant e studioù da zont da vezañ peizant ha da vont war-lerc'h e dad gant an atant...
Trede lodenn Diviz ar Yaou 22/02 Copier


description: Labouret en deus Jean-Claude Le Ruyet, bet kelenner ar skolioù, diwar-benn kinnigoù nevez evit gwellaat distagadur an deskerien e brezhoneg.	Un enklask bras zo bet savet ganeoc’h er c’hlasoù...

title: Goulenn ar miz. Penaos skrivañ e brezhoneg hiziv ?

maintext:
Jean-Claude Le Ruyet, chercheur. Foto : Anna Quéré
Labouret en deus Jean-Claude Le Ruyet, bet kelenner ar skolioù, diwar-benn kinnigoù nevez evit gwellaat distagadur an deskerien e brezhoneg.
Un enklask bras zo bet savet ganeoc’h er c’hlasoù divyezhek etre ar CE2 hag al lise e 2007. Petra en doa diskouezet an enklask-se ?
JEAN-CLAUDE LE RUYET : Savet am boa an enklask-se da-geñver un dezenn bet soutenet ganin e skol-veur Roazhon e 2009. Pal ma labour a oa prederiañ war al liammadurioù, ur fenomen hag a zo ogozig hañval douzh heni ar c'hemmadurioù, mez kalz stankoc'h er brezhoneg komzet. Albert Boché an heni en doa desachet ma evezh war ar fenomen-se. 230 bugel a oa bet gwelet ganin : enrollet em boa ouzhpenn 20 000 frazenn. Diskoueziñ a rae an enklask e oa daet ar skritur da vout mestr ! Da skwer : klevet e vez « gweleT em eus » evel ma vez skrivet, e-lec’h « gweleD em eus » pe c’hoazh « plijuS eo » e-lec’h « plijuZ eo ».
Perak e vez graet seurt fazioù ?
J.-C.L.R. : Ur liamm zo gant ar yezh skrivet. Seul dostoc'h ar skrid douzh ar pezh a vez da lâret ha seul aesoc'h da zistagañ. Fonografek-braz eo an italianeg. N'eo ket ar saozneg gwall fonografek, na muioc'h ar galleg : mez gant ar stank m'ema an dud é komz galleg pe saozneg e c'hell an estrenion donet da-benn a zeskiñ ar sanadurioù mat. Siwazh, evit yezhoù evel ar brezhoneg, na vez ket klevet ken alies tro-dro dimp, e vez pouezus-bras diwall douzh tu fonografek ar yezh, a-hend-arall e vo levezonet an deskerion hardizh gant ar pezh a welont skrivet ha sanañ a rint faos.
Reolennoù simpl zo koulskoude ?
J.-C.L.R : Peder reolenn zo ha n'heller ket distrip ur ger brezhoneg bennak hepte. Sellet a raont douzh an taol-mouezh, hirder ar vogalenn, ar gensonenn-dibenn hag al liammadur.
Evit gouiet hiroc'h e c’hellit lenn ma levr : ‘’Bien prononcer le breton d'aujourd'hui : les liaisons’’, embannet e ti Skol Vreizh. Dav eo deskiñ ar peder reolenn-se evel-just ha sellet a-dostoc'h douzh hon doare-skriv : dav e vo dimp chañch kensonenn-dibenn gerioù zo, bet fall skrivet, evit abegoù pedagogel, da skwer heni al liammadurioù : « eviD an dud », « lakaaD a ran », hag all... Neuze e kloto gwell yezh skrivet ha yezh komzet.
Ar skritur a chom da vezañ un tabut bras e Breizh ?
J.-C.L.R : Nann, siouloc'h eo an traoù bremañ, euruzamant. Ar peurunvan eo ar sistem mat evit an oll. Ar pezh zo, rankout a raomp henn gwellaat un tammig, evit brasaat e du fonografeg, henn lakaat tostoc'h douzh ar pezh a vez lâret... ha da lâret. Evel just ne c’hell ket doare-skriv ebet bout parfet, mes lec'h zo da wellaat hennañ c'hoazh hep trejebouliñ ar sistem. Reoliekaat choaz ar c'hensonennoù-dibenn zo d'ober buan : skrivañ ‘’blod’’, ‘’braz’’, ‘’perag’’ e-lec'h ‘’blot’’, ‘’bras’’, ‘’perak’’, da skouer.
An dra bouezusañ eo, a lakay ar peurunvan a-feson evit ma vo kelennet ar peder reolenn aez. Kennigoù zo war ar lec'had-mañ: http://peurunvan.nevesaet.free.fr Er bloaz-mañ e vo embannet ul levr arall ganin e ti Skol Vreizh, gouestlet da soñjoù Albert Boché evit gwellaat hon yezh skrivet ha komzet.


description: Kanerez nevez ar strollad Barba Loutig eo Enora De Parscau. Un avañtur nevez evit ar vaouez yaouank, hag a gan abaoe he bugaleaj.	Setu strollad Barba Loutig, ur skipailh kanerezed brudet mat er...

title: E. de Parscau. " Ne c’hellan ket bevañ hep kanañ "

maintext:
Enora de Parscau he deus kroget da ganañ gant strollad Barba Loutig e miz Gwengolo (an eil plac’h a-gleiz). (Anna Quéré)
Kanerez nevez ar strollad Barba Loutig eo Enora De Parscau. Un avañtur nevez evit ar vaouez yaouank, hag a gan abaoe he bugaleaj.
Setu strollad Barba Loutig, ur skipailh kanerezed brudet mat er vro, o tegemer ur plac’h nevez : kroget he deus Enora de Parscau, kanerez ha skolaerez war un dro, da ganañ asambles ganto. Ur plac’h all a oa er strollad a-raok, Anjela Lorho-Pasco hec’h anv, met divizet eo bet ganti kuitaat ar strollad evit raktresoù michere
Kan-ha-diskan
Abred-mat he doa kroget Enora da ganañ, pa oa-hi e skol divyezhek Lannuon : skoliadez Jean-Do Robin ha Klaod an Intañv, daou ganer kan-ha-diskan eus ar c’hentañ, eo bet. Ha kendalc’het he deus war an hent-se : « pa oan en em gavet er skol-veur am boa bet savet ur strollad gant ar sonerien Youen Paranthoen ha Grégoire Hennebelle, anvet Trio Enora », emezi. Kanet he deus ivez er festoù-noz, asambles gant Murielle Le Guern pe Gael Lorcy, betek pignat war leurennoù brasoc’h : « Thomas Lotout, e-penn ar strollad Titom, en doa kinniget deomp dont da ganañ asambles ganto. ur cheñchamant bras eo bet em buhez » a gont Enora. Ur plac’h gwriziennet mat er muzik hengounel : setu ar pezh en deus lakaat merc’hed Barba Loutig da vont daved Enora. « O klask ur plac’h ampart war ar c’han hengounel e oamp, gouest ivez da ginnig traoù nevez deomp », a zispleg Lina Bellard. Labourat war tonioù Barba Loutig zo bet ur sapre labour evit Enora : « Anjela he deus enrollet pep tra evidon ha dreist eo bet. Kroget am eus da labourat ganto e miz Even. Ankeniet bras e oan evit ar fest-noz kentañ e miz Gwengolo ! Met tremenet eo mat-tre. Bremañ emaomp o krouiñ tonioù nevez evit ar sonadegoù. Klask a reomp en em vodañ div pe teir gwech ar miz », eme ar ganerez.
Kanerez a-vicher ?
N’eo ket Enora kanerez a-vicher. Pas c’hoazh, lakaomp : « skolaerez divyezhek on e Ploue, e bro Gwened. Ha betek bremañ on deuet a-benn da ganañ ha da ober ma micher skoalaerez war un dro. Met digresket em eus un tamm ma amzer labour evit kaout amzer da bleustriñ muioc’h. » Nevez zo he deus kroget Enora da ganañ zoken en ur strollad funk-jazz anvet Alkemi. Met amzer zo. « Lentik a-walc’h on, ne blij ket din ‘n em ziskouez kalz ! Bezañ war al leurenn a ra un tammig aon din met al liamm gant ar publik a ro kalon din. Ha marteze, un deiz bennak e klaskin ober ma micher deus ar c’han. Rak bevañ hep kanañ, ne c’hellan ket ober ! ».
Lexique
Bugaleaj : enfance
Gwriziennet : enracinée
Kan hengounel : chant
traditionnel
Sonadeg(où) : concert(s)
Leurenn : scène.


description: Labour ar c’hoad a blij da André Guizouarn, eus ar Chapel-Nevez. En ur ober dek vloaz en deus savet kantadoù a skeulioù disheñvel.	André, peseurt mod ‘oac’h komañset da labourat ar c’hoad ?	Pa...

title: André Guizouarn. Paotr ar skeulioù

maintext:
E-barzh abati Berrepoz en deus diskouezet André un toullad skeulioù savet gantañ. Foto Dewi Siberil.
Labour ar c’hoad a blij da André Guizouarn, eus ar Chapel-Nevez. En ur ober dek vloaz en deus savet kantadoù a skeulioù disheñvel.
André, peseurt mod ‘oac’h komañset da labourat ar c’hoad ?
Pa oan bihan ‘vizen kaset d’ar park d’ar Yaou. Hennezh ‘oa un devezh bras ! ‘Skeud maesa ar saout ‘vize kalfichet un tamm koad, esaeañ ober ur c’hwitell pe ur bitrak bennaket, tremen ‘rae an amzer ! Gant un tamm koad kistin ‘vize graet un dorrerez kraoñ. Dalc’hmat ‘vize ma c’hontell ganin, ‘barzh ar skol, ‘pad an oferenn... Ne vize ket soñjet ‘barzh an droug : ur charreter mat ‘oa sañset da gaout ur gontell ‘barzh e c’hodell, kar ma vize luziet ul loen-kezeg ‘vize ret troc’hañ ar sternajoù.
Studioù ‘poa graet evit mont war ar munuserezh ?
‘Moa ket ! Da c’hwec’h vloaz ‘oan bet kaset d’ar pañsion e Logivi-Plougraz, e ti ar veleien. Eno ‘oa gwevn ar jeu ! Difennet ‘oa kaozeal brezhoneg er skol. Se ‘noa gwasket ac’hanon un tamm bihan. En em santout ‘raemp izeloc’h evit bugale ar bourk na gaozeent kazi ‘met galleg. Bet ‘m eus ma sertifikad memestra, ha goude ‘moa graet un tamm staj mekanisian ‘ba Kallag. D’ar mare-se ‘oa ar c’hezeg o vont kuit. Ar c’harr ‘vize ‘drek ar gazeg ‘vize kempennet. Troc’het ‘vize, graet ‘vize ur vrec’h houarn ha soudet un ailhedenn evit stagañ deus an trakteur. Pa oa fin ma c’hoñje ‘oan komañset da gas kamionoù. Charreat moc’h betek Pariz ‘m eus bet graet. Abaoe 2006 e kasan bugale d’ar skol gant ma otokarr. Plijout ‘ra din bezañ ‘mesk an dud.
Pegoulz ‘poa savet ho skeul gentañ ?
Se ‘oa unnek vloaz zo : ‘skeud drailhañ koad ‘oa deuet din ! ‘Moa ket briñsoù d’ober tan, gant an hach ‘oan o c’hoari. Faoutet libr ‘oa bet un tamm kelvez, se ‘moa kavet fentus. Lakaet ‘moa anezhi ‘tal ar siminal. « Petra ‘h an d’ober deus se ? », ‘moa soñjet. Deuet ‘oa un ide din. Daoust ha ‘mije graet toulloù ‘barzh, ha lakaet bizhier ? Sell aze ‘oa ganet ar skeul vihan ! Evel-se ‘oa lañset an traoù… Dre ma raen e klasken koad startoc’h d’ober : reoù tort, reoù skloumet, reoù a bep seurt koadoù. An derv kozh a blij din, an iliav ivez. Deus ar stumm pe deus al liv e ran ma jeu. An tamm koad an hini a zo mestr kazi. Dav eo kaout resped dioutañ. Gant ar gontell ‘ran bizhier ar skeul, n’eus na tach, na tamm fiselenn ebet. A-wechoù ‘kinklan anezhañ un tamm : gant ur maen ‘m eus graet meur a hini, gant avaloù pin… ha pa vez foubenn warnañ n’eo ket fall ivez. Pa vezan o pourmen gant ar c’harr-boutin ‘vezan dalc’hmat o sellet a-gostez - sellet ‘ran ‘raokon ivez !
« Aze zo un tamm ha n’eo ket divalav ! » emezon-me. A-wechoù ‘teuan war ma c’hiz gant an oto hag un heskenn da gerc’hat anezhañ.
Petra ‘rit eus an holl skeulioù-se goude ?
Ouzhpenn 300 ‘m eus graet etre-tout ‘benn bremañ. Plas zo ezhomm ! Ar wech kentañ ‘oan aet da ziskwel ma labour, ne greden ket tennañ anezhe ‘maez ma gwetur, re rustik ‘kaven anezhe ! Ur c’hamarad ‘noa lâret din « deus ‘ta, ar re-mañ eo ar re vravañ zo ! » Ar priz kentañ ‘moa bet gant ar vugale, kuit da fougeal. Degouezhout ‘ra ganin gwerzhañ unan bennaket. Ar skeulioù ‘ra d’an dud hunvreal.
Darn a c’hoûl ganin sevel reoù ispisial, evel lampoù peotramant lod evit lapoused pe razhed ! Ma vez gwerzhet unan ‘vez ret din ober unan all, diouzhtu ‘vez rañplaset... Met ne vo ket div heñvel gwech ebet !


description: Gamayyar ta fitar fadi hakan ne a wani taro da ta kira ranar Alhamis gabanin zuwan da mawakiyar da za ta yi a ranar Juma'a.

title: An hana mawakiya Rihanna zuwa Senegal


description: An gano kan mutumin ne da sauran burbushin jikinsa a yashe kusa da wata bindiga irin ta mafarauta, a wani gandun namun daji da ke kusa na Kruger da ke yankin Limpopo a ranar Asabar da safe.

title: Zakuna sun cinye mafarauci a Afirka Ta Kudu


description: Faretin ya zo a daidai lokacin da kasar ke neman dinke baraka da Koriya ta Kudu a lokacin gasar Olympics na lokacin hunturu.

title: North Korea ta yi faretin soji gabanin gasar Olympics


description: Umukuru w'umugambwe ANC, yahora ari icegera c'umukuru w'igihugu muri Afrika Yepfo, Cyril Ramaphosa yagize urugendo rurerure muri politike imbere yuko ashikira ikibanza c'umukuru w'igihugu.

title: Cyril Ramaphosa ni nde?


description: Wata mai watsa shirye-shiryen rediyo mai suna Cassiday Proctor a Amurka ta haihu a ranar Lahadi yayin da take gabatar da shiri.

title: Ma'aikaciyar rediyo ta haihu yayin gabatar da shiri

maintext:
Little Jedi.
A post shared by Cassiday Proctor (@radiocassiday) on Feb 20, 2018 at 11:19am PST


description: Insula Iubirii ispite

title: Insula Iubirii


description: Illa baselgia San Lurench a Sent ha gnü lö d’incuort ün concert cun musica classica interpretada in möd virtuus. Il Trio Anamcara cun Flurina Sarott da Scuol e Yue Lin han sunà ouvras da Wolfgang Amadeus Mozart e da Frank Martin.

title: Musica classica in möd virtuus


description: La Chascharia Ftan e la Bacharia Zanetti da Sent stagiuneschan sur plüs mais differents prodots i’ls schlers cun mürs da grippa dal Chastè da Tarasp. Differents chaschöls, dschambun e salam vegnan vendüts in avegnir cul nom dal Chastè da Tarasp.

title: Daplü co be ün’acziun da reclama


description: Kletsenn

title: Pm


description: MAXIM

title: MAXIM


description: La Stailalva dad oz è emplenida cun melodias enconuschentas dals davos mais.

title: Hits dal schlagher


description: Chaque semaine, retrouvez dans Le Progrès de Cornouaille-Le Courrier du Léon notre article en langue bretonne.

title: Krouet eo bet Ocean girlzh : Ur gevredigezh merdeiñ 100 % evit ar merc’hed

maintext:
Troet gant Maela Ily diwar Adèle Le Berre
Merc’hed eus Kemper o deus krouet ur gevredigezh evit ar merc’hed sot gant an diduamantoù merdeiñ. Darvoudoù a bep seurt a vo kinniget bep daou viz gant Ocean girlzh.
Dav eo bezañ youlek-kenañ evit mont da surfiñ pe da neuial er mor, en hec’h-unan. Justine Chiara ha Marine Grosjean a oar kement-mañ. An hini kentañ a zo surferez, eben a gelenn an neuiñ gant palmoù. « En dour ez eomp gant hor c’hompagnuned, met kenstriverien int. Hag evit ar pezh a sell eus ar mignonezed, n’eo ket aes atav kavout unan hag a vefe dieub », eme Justine Chiara.
An div vaouez yaouank o deus divizet neuze krouiñ ar gevredigezh Ocean girlzh, evit sikour ar merc’hed sot gant ar merdeiñ da gejañ ha da eskemm : surfiñ, splujañ, neuial gant palmoù pe hep, kirri-dre-lien, bigi… Hir eo al listenn.
Awenet eo bet an div blac’h eus Kemper gant « Elles surf », ur gevredigezh diazezet e mervent ar vro hag a vod kantadoù a verc’hed sot gant ar surf. Justine Chiara ha Marine Grosjean a zo izili « Elles surf ». Aozet o deus an darvoud kentañ e miz Gwengolo, o veskañ ar surf, ar monopalm, ar yoga hag ar pilat, e Beg an Dorchenn. 65 maouez, etre 18 hag 50 vloaz, a oa deuet evit an darvoud. An dibenn-sizhun paseet e kinnige Ocean girlzh ur stal-labour gwriat ur poncho, ken yen ma oa an amzer. Ur wech ouzhpenn e oa aet merc’hed Penn-ar-Bed d’ober un dro.
Neuial e-giz ur vorganez
« Setu amañ ur brouenn emañ an dud war gortoz a-fed sportoù merdeiñ ha talvoudoù boutin. Un dudi eo ha plijadur hon eus », a gendalc’h Marine Grosjean, kampionez ar bed e monopalm, gourdonerez ha kelennerez evit deskiñ « neuial e-giz ur vorganez ». An div vignonez a glasko sevel ur raktres bep daou viz. E miz Mae e vo pedet an holl maouezed hag o familh da zont da gemer perzh en dastum loustoni war unan eus traezhennoù bae Aodiern.
An hañv-mañ e vo posupl dezho kregiñ gant sportoù merdeiñ a bep seurt, asambles gant obererien lec’hel.
Ur strollad facebook a c’hellfe bezañ krouet ivez, evit sikour ar maouezed d’en em vodañ evit surfiñ pe evit bale er mor e-pad un nebeud kilometradoù. « Met ne fell ket deomp ober gourdonadegoù. D’ar merc’hed e vo d’en em aozañ. Marteze e vo posupl d’ur vaouez dont da vezañ den-dave war bep lec’h ? Da welet », eme Marine Grosjean.
Merc’hed Ocean girlzh a fell dezho mont pelloc’h eget su Penn-ar-Bed. E norzh an departamant e c’hellfe bezañ dedennet an dud ivez.
contact@oceangirlzh.com / www.oceangirlzh.strikingly.com /06 10 02 73 55.


title: Amoco Cadiz : France Bleu Breizh Izel war-eeun eus Gwitalmeze Diryaou da noz

maintext:
Saotret e oa bet 40 vloaz-zo an arvor gant ouzhpenn 220 000 tonenn a eoul-mein bet dislonket gant ar vag-lestr. Lusket e vo, diryaou da noz, gant France Bleu Breizh Izel, un abadenn gouestlet da beñse an Amoco Cadiz. Deuit'ta da welet ac'hanomp er Pub O'DonNeil etre 19e ha 21e !
Portsall, Ploudalmézeau, France
D'ar 16 a viz Meurzh 1978 ez ae ar vag an Amoco da skeiñ gant reier Mengoulven dirak porzh Gwitalmeze. Kregiñ a ra da neuze unan eus gwashañ gwallzarvoud ekologel ar vro. E-pad div eurvezh e vo roet ar gomz ganeomp da skiantourien (IUEM), ar Cèdre, kazetennerien, ekologourien (Dour ha stêrioù Breizh), splujerien, tud deus ar vro... met skignet e vo ivez dielloù kozh deus ar mare-se. Kontet e vo peñse ar vatimant, ar stourm evit netaat an aodoù, ar prosez e Chicago, met e vo lakaet ar gomz ivez war hor bed a-vremañ : petra n'eus cheñchet peñse an Amoco ? Peseurt saotradur a zo o louzañ an arvor hiriv-an-deiz ?
Tudi Crequer ha Manu Mehu a lusko an abadenn war-eeun eus porzh Gwitalmeze, hag e brezhoneg penn-da-benn.
Deuit'ta ivez da sellet ha da glevet ouzh an abadenn radio-mañ. Klevet e vo ivez sonerezh ! Yohann an Nedeleg a zeuio da seniñ gant e Uileann Pipe. Dre ma vimp en ur pub e vo lidet ivez ganeomp ar Sant Padrig !
Pelec'h, penaos, petra ?


title: Diviz ar yaou | Penaos broudañ ar re yaouank da zont er festoù-noz ?

maintext:
Daoust-ha mod kozh e vefe mont da zañsal er festoù-noz ? Penaos lakaat ar re yaouank da gemer perzh en dañsoù ? Setu ar goulennoù a vo savet Diriaou, da-geñver an diviz. Lakaet e vo ar gomz, da skouer, war an intrudu anvet #fest.
Bretagne, France
Emañ Tamm-Kreiz o paouez reiñ lañs d'un intrudu anvet #fest, gant ar pal "diskouez eo kool mont d'ar festoù-noz". Gant ar gevredigezh zo bet embannet ur bladenn gant pevarzek ton lusket gant kement a strolladoù. Etre an 30 a viz Meurzh hag ar 6 a viz Ebrel e vo aozet un droiad festoù-noz, un tammig e-pep lec'h e Breizh, gant strolladoù a-bep seurt evel Digresk, Plantec, Ndiaz pe c'hoazh Fleuves. Ouzhpenn da-se e vo aozet pevarzek "show-cases".
Ha war al lec'hienn nevez e vez sachet evezh ar re yaouank gant un toullad videoioù fentus.
Plas a-walc'h evit ar re yaouank er festoù-noz ?
Muioc'h muiañ a sonnerezh "a-vremañ" a vez klevet er festoù-noz. Ha muioc'h a blas a vez roet d'ar re yaouank da vare an abadennoù, evel e-pad ar festival Yaouank, e Roazhon. E tost an holl festivalioù ivez e vez kinniget abadennoù evit deskiñ dañsal.
Met hag-eñ eo hag e vo a-walac'h evit broudañ ar re yaouank da zont er festoù-noz ? Petra a vije brav lakaat e plas evit ma teufe muioc'h a dud yaouank da zañsal ? Hag eñ emañ ar sonerien prest da ijinañ tonioù nevez evit desachañ evezh ar re yaouank ? Hag eñ eo prest an dañserien "mod kozh" da zegemer ar re yaouank ?
Ha respontoù a zo ganeoc'h ? Deuit da embann o soñj d'ar Yaou 29 a viz Meurzh, etre 7e10 ha 7e30 noz, en ur pellgomz deomp d'an 02.98.53.65.65 pe war Facebook ha Twitter.
Ganeomp tro dro d'an daol e vo Ifig Troadeg, kaner kan ha diskan hag Alan Seznec, prezidant Setu !, aozet gantañ ur fest-noz bep bloaz evit ar studierien e Brest.


description: « Beo ! » Setu aze titl ur bladenn nevez deuet er-maez hag anv ur strollad war un dro, savet gant ar soner uillean-pipe Yoann An Nedeleg, asambles gant ar soner fleüt Erwan Menguy ha Martin...

title: Yoann An Nedeleg. Ar Breton Iwerzhonat

maintext:
« Beo », pladenn gentañ Yoann An Nedeleg zo nevez deuet er-maez. Foto Anna Quéré.
« Beo ! » Setu aze titl ur bladenn nevez deuet er-maez hag anv ur strollad war un dro, savet gant ar soner uillean-pipe Yoann An Nedeleg, asambles gant ar soner fleüt Erwan Menguy ha Martin Chapron ouzh ar bouzouki. « Abaoe 2013 e sonomp asambles. Sevel ar bladenn-mañ zo un doare da vont pelloc’h gant hon labour », eme Yoann An Nedeleg. « Beo » zo ivez un anv hag a zifini ar memes tra e brezhoneg hag en iwerzhoneg : un doare evit Yoann da ziskouez pegen tomm e chom ouzh sonerezh bro Iwerzhon. War ar bladenn : tonioù bet dastumet gantañ da-genver e veajoù war an enezenn c'hlas. « Savet int bet diwar ma enrolladennoù ha ma avañturioù eno. E bro Iwerzhon e vez dastumet tonioù en un doare eskemm : ur seurt prof eo, ma kerez. Un emzalc’h zo da gaout e-pad ur "session" gant ar vuzisianed all », a zispleg Yoann.
Master war ar sonerezh en Iwerzhon
Lugerniñ a ra daoulagad an den yaouank pa vez o komz diwar-benn e zaou vloaz-studi e Limerick, e bro Iwerzhon. Un avañtur kroget a-drugarez da Erasmus : bet e oa bet Yoann evit an taol-kentañ e skol-veur sonerezh Irish World School of Music and dance e 2009 ha distroet e oa pevar bloaz goude evit heuliañ ur Master, e-lec’h m’en deus desket leun a draoù. « An hini kentañ e Breizh on bet o heuliañ ar stummadur-se », a gont Yoann. Un doare eo bet evitañ da gejañ ouzh mistri ar pib-ilin, evel Davy Spillane pe Blackie O’Connell. « Fromet e oa an dud o welet ac’hanon ken mennet ! » emezañ. Ur gwir eskemm : bep bloaz, bremañ, ez a Yoann da reiñ kentelioù e skol-veur sonerezh Limerick. Pell zo emañ ar paotr sachet gant ar sonerezh. Kroget en doa gant ar vombard e bagad Sant-Brieg hag en em droet eo war-zu ar pib-ilin pa oa 14 vloaz, gant e gelenner Loïc Blejean. Kontet en deus e hent e-keñver ar sonerezh en un teul-film savet gant Ronan Hirrien, bet skignet war Frans 3 Breizh e miz Du tremenet.
Soner a-vicher ?
Koulskoude, n’eo ket c’hoazh Yoann An Nedeleg soner-a-vicher. Kelenner war an istor-douaroniezh e brezhoneg e skolajoù publik bro Vrest eo. Er gêr-mañ emañ staliet an Tregeriad : « Brest a blij din, sell aze tout ! », emezañ en ur vousc’hoarzhin. Dre brenestr e di e weler an teleferik ha savadur ar Gapusined, dindan oabl griz lufrus Brest. Bep meurzh da noz e vez Yoann o seniñ gant e gamalad Tangi Ar Gall-Carré er pub The cottage, nevez digoret e kreiz-kêr. « Ur seurt birvilh zo er mare-mañ tro-dro d’ar sonerezh iwerzhonat. Kement a dud a vez hag ur sadorn noz ! », a gont Yoann. A-benn ur bloaz hanter moarvat e klasko ar c’helenner dont da vezañ soner penn-da-benn. « Diaesoc’h diaesañ eo mestroniañ an amzer, etre ar sonerezh hag ar c’helenn. Evel ul lapous-noz en ur gloued on ! Re zo re. » Mousc’hoarzhin a ra ar paotr : « ar bladenn "Beo" a glot mat a ra gant ma c’hoant da vont war-zu ar sonerezh penn-da-benn. »


description: Diwar testeni ar varzez Naig Rozmor, aet d'an anaon e 2015, ez eus bet savet ur web-dok gant skipailh TES. Ur bourmenadenn gentelius en amzer gwechall.	Stumm an dresadenn-vev a zo warnañ. War ar...

title: Al lorc'h hag ar vezh

maintext:
Savet ez eus bet un teul-web gant skipailh TES (Ti Embann ar Skolioù) diwar testeni ar skrivagnerez Naig Rozmor
Diwar testeni ar varzez Naig Rozmor, aet d'an anaon e 2015, ez eus bet savet ur web-dok gant skipailh TES. Ur bourmenadenn gentelius en amzer gwechall.
Stumm an dresadenn-vev a zo warnañ. War ar skramm : tudennoù ha darvoudoù treset ha livet kaer. Ha pa vez kliket war balizennoù bihan : setu Naig Rozmor, ganet e 1923 en ur familh labourerien-douar e Rosko, o kontañ ar vuhez war ar maez gwechall. Diwar he c'homzoù ez eus bet savet nevez zo un teul-web gant skipailh TES, an ti-embann publik karget da sevel levrioù e brezhoneg evit ar c'hlasoù divyezhek ha Diwan. Gant un titl fromus : « Al lorc'h hag ar vezh », arouezius eus ar pezh o deus bevet an dud d'ar c'houlz-se. « Aze emañ an dalc'h, n'eus nemet an daou c'her-stur. Al lorc'h hag ar c'hontrol eus al lorc'h : ar vezh. An daou c'her-stur o deus stummet spered ar Breton, dreist-holl e bro Leon », a lavare Naig Rozmor. Filmet e oa bet ar skrivagnerez gant Kristian Bras e 1996, e-touez brezhonegerien a-vihanik all, evit TES. « Pemp eurvezh film a oa ! He brezhoneg zo brav hag aezet da gompren : soñjet hon eus e vefe brav o'r un dra bennak gant ar rushoù-se », eme Riwal Georgelin, maketenner e ti TES.
«Ur spered modern a oa gant Naig Rozmor »
Kemeret en deus perzh ar skipailh a-bezh er raktres-mañ. Daou deul-web a oa bet savet ganto dija a-raok : unan diwar-benn ar brezel bras hag egile diwar-benn brezel Aljeria. Labouret o deus asambles gant an treser Christophe Laze, hag en deus kinniget tresadennoù leun a livioù da daolenniñ an dud hag al loened. « Klasket en deus an treser diskouez an amzer o tibunañ. Tremen a reer eus an nevez-amzer betek ar goañv tamm-ha-tamm », eme Riwal Georgelin. Gantañ eo bet programmet an teul-web penn-da benn. Daou-ugent video ha dek tem a vez kavet e-barzh : boued-spered zo da gaout ! « Interesant eo, rak Naig Rozmor a gomze diwar-benn traoù ne vezent ket komzet diouto gwall-alies d'ar poent-se : ar seksualegezh, ar garantez. Komprenet e vez dre he c'homzoù e peseurt mod e kerzhe ar gevredigezh gwechall ha pouez ar relijion war an dud. Ur spered modern-tre a oa ganti ! » a gont Riwal. Just-walc'h, evit kompren gwelloc'h piv a oa Naig Rozmor e vez kavet ivez un atersadenn hir gant ar c'homedian Bob Simon, hag a gont piv a oa bet ar vaouez-se, ha petra a vez kavet en he oberenn.
Evit an holl
E miz Du eo bet lakaet ar web-dok-mañ en linenn war lec'hienn TES. Moaien zo da bellgargañ ar videoioù zoken. Evit ar gelennerien e c'hell bezañ talvoudus-kenañ : « moaien zo da implijout anezhañ evit kentelioù istor pe brezhoneg, evel-just. Ha mod all, en ur gentel Kelenn buhezegezh ha keodedelezh e c'heller komz diwar-benn plas ar merc'hed er gevredigezh, da skouer », a zispleg Riwal Georgelin. Met n'eo ket graet an teul-web evit ar skol hepken : bez e c'hell an holl sellet outañ ha selaou gant plijadur komzoù frouezhus ha pinvidik Naig Rozmor. Chomlec'h : tes.bzh/naigrozmor
Lexique
Lorc'h : fierté Mezh : honte Teul-web : webdoc Ti-embann : maison d'édition Ger-stur : devise Kelenn buhezegezh ha keodedelezh (KBK) : Enseignement moral et civique.


description: Meur a bladenn zo bet savet gant ar soner rock Brieg Guerveno. Skrivañ a ra muioc'h-mui ha seniñ a ra asambles gant skipailh nevez Nolwenn Korbell.	Kroget brav bloavezh 2018 evit Brieg Guerveno,...

title: Brieg Guerveno. Barzh ha rocker

maintext:
Brieg Guerveno zo soner rock. Krog eo da seniñ asambles gant Nolwenn Korbell's band.
Meur a bladenn zo bet savet gant ar soner rock Brieg Guerveno. Skrivañ a ra muioc'h-mui ha seniñ a ra asambles gant skipailh nevez Nolwenn Korbell.
Kroget brav bloavezh 2018 evit Brieg Guerveno, gitarour ha kaner. Pedet eo bet da gemer perzh e strollad Nolwenn Korbell?s band evit pladenn nevez ar ganerez, hag a deuio er-maez d'an 13 a viz Ebrel. Un doare all da ober muzik evit Brieg, laouen da gemer perzh er raktres-mañ. « Ganet eo ar bladenn-se diwar ur gejadenn etre Nolwenn Korbell ha Franck Darcel, krouer ar strollad brudet Marquis de Sade. Seniñ a ran gitar ha kanañ a ran e-stumm "back vocals" war ar bladenn-se, da lavaret eo ar mouezhioù dindan », a gont Brieg. C'hoariet en deus Brieg asambles ganto dija e miz C'hwevrer, da geñver prizioù France 3 Breizh.
Pladennoù rock
Pell zo emañ ar sonerezh e-kreiz buhez Brieg. Da 8 vloaz e krog gant an taboulinoù, e bagad Pañvrid. Buan ez a da seniñ gitar, asambles gant strolladoù black metal a bep seurt. Goude unnek vloaz o labourat e skol Diwan Roazhon, e choaz Brieg gouestlañ e vuhez d'ar muzik. « E 2006 am boa adlañset an traoù. Evit ar blijadur e oa da gentañ. » Krouiñ a ra Brieg e bladenn gentañ, e 2011, anvet Nozioù/Deioù. E 2012, setu ur bladenn all : Bleunioù an distruj, gant ar Priz kentañ da geñver Prizioù France 3 Breizh. Hag e 2014 , unan all c'hoazh, anvet Ar bed kloz. Valgori, e bladenn ziwezhañ zo deuet er-maez e 2016. « Ouzhpenn 100 sonadeg am eus graet en holl, a gont ar soner. Er mare-mañ, e klaskan ober un troc'h evit analiñ un tamm. Rak ober rock e brezhoneg zo start a-wechoù. Me zo bet gwelet evel un E.T er penn-kentañ : evit tud zo, ne c'helle ket ar brezhoneg bezañ e lec'h all ebet, nemet er festoù-noz hag en hengoun ! »
Skrivañ
Muioc'h-mui e skriv Brieg hiziv an deiz. Kanaouennoù, mez ivez barzhonegoù. « Bep noz e skrivan », emezañ, e zaoulagad du o lugerniñ. « Pedet e oan bet da-geñver Nozvezh Ene Breizh e Naoned, gouestlet bep bloaz d'un arzour o krouiñ e brezhoneg : krouet e oa bet traoù diwar ar pezh am boa skrivet. Fromus-tre e oa! » Awenet e vez Brieg gant ar skrivagner Bernez Tangi : « graet ?moa anaoudegezh gantañ dek vloaz zo. Gantañ eo bet skrivet pozioù ar ganaouenn "Hirnezh" war ar bladenn ziwezhañ ». Bremañ e vez galvet ivez Brieg da sikour a re all da skrivañ e brezhoneg : « stalioù-skritur a luskan gwech an amzer. Unan em eus graet da skouer e skolaj Diwan Kemper : savet hon eus div ganaouenn gant ar skolajidi. Plijus eo labourat gant krennarded : ne welont ket se evel un danvez-skol. Dieub a-walc'h int. An disoc'h zo brav ! ». Plijout a rafe dezhañ sevel ur bladenn all, met ker-ruz eo. « Ar pep diaesañ n'eo ket ober ur bladenn met lakaat anezhi da vevañ ! Met n'eo ket ar c'hoant a vank din ! », emezañ. Spi zo da gaout, neuze !
Lexique
Pleustradegoù : répétitions Leurenn : scène Pladenn : disque Sonadeg : concert Kejadenn : rencontre.
E galleg, en français
Brieg Guerveno est une sorte d’extra-terrestre dans le monde musical brittophone. Après avoir joué dans de nombreux groupes de black-metal, le guitariste et chanteur a réalisé, depuis 2011, plusieurs disques de rock en breton qui ont reçu un bel accueil. Si Brieg Guerveno a enchaîné les concerts, il se plonge désormais dans l’écriture et anime même des stages d’écriture en breton. Dernier projet en date : il participe au nouvel album de la chanteuse Nolwenn Korbell qui sortira le 13 avril.


description: Ha moaien vefe d'ar yezhoù-rannvro bezañ kenofisiel gant ar galleg ? Hervezh Fulup Jakez, rener Ofis publik ar brezhoneg abaoe 2010, e vefe poent reiñ ur statud d'ar brezhoneg.	E miz C'hwevrer o...

title: Goulenn ar miz. Brezhoneg, yezh ofisiel ?

maintext:
Evit Fulup Jakez, rener Ofis Publik ar brezhoneg, ar genofisielded a vefe un dra vat evit ar brezhoneg ivez.
Ha moaien vefe d'ar yezhoù-rannvro bezañ kenofisiel gant ar galleg ? Hervezh Fulup Jakez, rener Ofis publik ar brezhoneg abaoe 2010, e vefe poent reiñ ur statud d'ar brezhoneg.
E miz C'hwevrer o deus goulennet ar Gorsiz digant Emmanuel Macron e vefe kenofisiel o yezh gant ar galleg. Kement-se a vefe tu goulenn evit ar brezhoneg ?
Fulup Jakez : Un dra a-bouez eo ar genofisielded. Un dra ret, zoken. E pep lec'h er bed, er broioù demokratel, o deus ar yezhoù ur statud ofisiel peurvuiañ, evel e bro Ganada, da skouer. Un dra ret eo, rak mod-all ez aio ar yezhoù-se da get. Evel an diorren padus eo : hep ur statud kempouez, ar yezh vras a zebr an hini vihan, ha setu tout. Hiziv an deiz, e Frañs, ne 'z eus tamm statud ebet d'ar brezhoneg, ha neuze n'eus reolenn ebet : moaien zo da zigeriñ ur skol en ur gumun pe da lakaat panelloù divyezhek, met ne z eus redi ebet. Un diforc'h bras a vez gwelet e stad ar yezhoù : ar c'hatalaneg pe an euskarreg zo kalz muioc'h komzet e Spagn eget e Frañs, abalamour m'o deus ur statud ofisiel.
Ne vefe ket Karta Europa ar yezhoù-rannvro un diskoulm ?
Ur roll-meuzioù eo ar garta, ha bro Frañs he deus dibabet sinañ ar c'hinnigoù izelañ ! Hag ar re-mañ n'int ket kadarnaet c'hoazh. En un doare arouezel e vefe a-bouez-tre : un doare e vefe da anavezout ar yezhoù minorelaet. Met ma vez graet, ne cheñcho ket kalz a dra, rak ar melladoù-se a lavar hepken eo posupl kelenn ar brezhoneg, pe posupl kaout programoù e brezhoneg er mediaoù. Setu tout. Me gav din e rankomp kemer hent ar c'horseg, kentoc'h.
Da lavaret eo ?
Hiziv an deiz, n'o deus ar yezhoù rannvro statud ebet : er Vonreizh e vez kavet hepken ar mellad 75-1 : « Les langues régionales appartiennent au patrimoine de la France ». Met ur seurt touell eo hervezon, rak an holl yezhoù zo lakaet er memes sac'h : ur yezh kanak komzet gant tregont den hag ar brezhoneg, a vez kelennet ha skrivet abaoe pell, zo lakaet war ar memes renk. Ezhomm a vefe kentoc'h da gaout lezennoù hag a glot gant stad pep yezh ha gant raktres kevredigezhel pep kumuniezh yezh. E Korsika o deus goulennet ul lezenn dibar evito. E Breizh e c'hallfemp goulenn e vefe astennet d'ar brezhoneg ar pezh zo bet lakaet e plas evit ar c'horseg.
Ha trawalc'h vefe evit saveteiñ ar brezhoneg ?
Nann, evel just. Ar genofisielded zo un dra ret, met n'eo ket trawalc'h. Ret e vo labourat evit ma vefe ofisiel er fedoù. En Iwerzhon da skouer, lec'h m'eo kenofisiel an iwerzhoneg hag ar saozneg abaoe pell, n'eo ket bet aes, rak ne oa ket bet aozet ar gevredigezh evit se. Hiziv eo savetaet o yezh mod pe vod, memes tra. E Breizh, ma vefe ur gwir statud, e vefe ret ouzhpenn aozañ ar gevredigezh evit ma c'hellfe an dud ober gant o yezh, e pep lec'h er vuhez pemdez ha war bep seurt tachenn, ar servijoù publik en o zouez.
Lexique
Kenofisielded : co-officialité
Karta ar yezhoù rannvro : Charte des langues régionales
Kadarnaet : ratifiée
Mellad : article.
Lezenn: loi.


description: Mar'mousse, setu anv an ostaleri digoret nevez zo e Plerin gant Tudwal Girard hag e vreur. An holl seurtoù bier produet er vro a fell dezhe kinnig eno.	« Pa oamp bihan ?vizemp dalc'hmat o krapat e...

title: Tudwal Girard Mar'mousse Plerin

maintext:
Ouzhpenn 450 bier produet e Breizh a vez kinniget e Mar'mousse Plerin.
Mar'mousse, setu anv an ostaleri digoret nevez zo e Plerin gant Tudwal Girard hag e vreur. An holl seurtoù bier produet er vro a fell dezhe kinnig eno.
« Pa oamp bihan ?vizemp dalc'hmat o krapat e pep lec'h, ma breur Mathias ha me. War toenn an ti, er skol... Se zo kaoz ?oamp bet lesanvet marmouzien gant ma zad ! », a lavar Tudwal Girard en ur c'hoarzhin. Alese neuze anv ar c'hav nevez digoret gantañ war ribl porzh al Lege, e Plerin. M'en deus choazet bro e gavell evit sevel e stal asambles gant e vreur eo bet hir a-walc'h an hent memestra. Kuitaat Sant-Brieg en doa ranket ober pa oa dispartiet e dud, ha mont da heul e vamm betek an Naoned da gentañ, ha Sant-Maloù goude-se. Graet en deus Tudwal studioù kontouriezh, a-raok mont da vuhezour e kreizenn dudi Diwan Roazhon. Eus e du e laboure Mathias en un embregerezh evit cheñch gwer ar c'hirri-tan. « Met arru ?oamp skuizh hon daou gant hor micherioù ! » eme ar paotr yaouank. Ha Tudwal d'en em gavout e 2016 e Sant-Brieg adarre, war chanter ti e vreur...
Cheñch skeudenn ar vro
Etre daou brantad labour ez ae Tudwal ha Mathias da ziskuizhañ e kreiz-kêr... amzer dezhe prederiañ dirak ar stalioù goullo, e-skeud evañ ur banne. « Kerkent ha tapet o diplom gante e fell d'ar re yaouank tec'hel kuit deus Sant-Brieg. Petra ?c'hallfemp ober evit cheñch he skeudenn ? », en em c'houlenne neuze an daou vreur. Diwar farsal e soñjont digeriñ un davarn e-lec'h ma vefe kinniget bier eus ar vro, hag int da renabliñ an evajoù a vefe gwerzhet enni ! Siriusoc'h e teu an traoù da vezañ avat pa grogont da glask war-lerc'h un ti. Ouzhpenn tregont lec'h o deus gwelet, en aner... « A-benn ar fin zo bet kinniget dimp ur savadur war vord al Lege. Da gentañ ne oamp ket entanet, met kerkent ha gwelet ?meump lâret ya diouzhtu ! » Ranket o deus ar vreudeur kavout peadra da brenañ an ti a 460 m² memestra. Gant al lec'hienn kengo.bzh o deus tapet rastellat 8.000 euro. Met ar sikour brasañ o deus bet digant o bankourez. « Kredet he deus ennomp, ha kendrec'het he rener ! », a zispleg Tudwal.
?Giz ?barzh ar gêr !
E miz Kerzu e oa bet digoret ar Mar'mousse war an ton bras. Ouzhpenn un davarn eo ur c'hav, e-lec'h ma vez kavet 450 bier disheñvel o tont eus Breizh a-bezh. Pal Tudwal ha Mathias eo kinnig an holl reoù a vez produet er vro ! Labour o deus ar baotred evit kuzuliañ o fratikoù. « Da bep hini e vlaz ! Dav dimp henchañ an dud diouzh ar pezh a blij dezhe... ». Ha Tudwal da renabliñ ar pezh a c'haller tañva : « bier c'hwerv, trenk pe dous ? Blaz an ed, ar sitroñs pe ar frouezh gante ? Stank pe skañv ? » Aergelc'h ha spered al lec'h zo pouezus ivez : tonelloù koad ha kadorioù uhel en-dro dezhe, c'hoarioù taol war ar pondalez en estaj a-benn nebeut... « Digoret ?meump ar stal ?giz ma vefemp ?barzh ar gêr. Ne felle ket dimp lakaat sonerezh deus Breizh, da skouer ! » Bev eo yezh ar vro aze bepred : e brezhoneg eo skrivet an holl skritelloù, hag alies e tiskenn studierien Stumdi hag an ESPE d'ober un diskuizhadenn eno... Betek Ti ar Vro, staliet en tu all d'ar porzh, en deus kavet ennañ ul lec'h a-feson evit kinnig abadennoù, evel ar c'hwiz a vo kinniget disadorn da geñver Gouel Padrig. Ur serr-lagad da tad marmouzien Plerin, kredapl !
Lexique
Gerioù diaes lesanvet : surnommé Marmouz(ien) : singe(s) Kavell : berceau Buhezour : animateur Kreizenn dudi : centre de loisirs Prederiañ : réfléchir.


description: An tsayar da ranar da za a buga wasan hamayya tsakanin Real Madrid da Atletico a Gasar Cin Kofin La Liga.

title: An tsayar da ranar karawa tsakanin Real da Atletico


description: A wani mataki da ba safai ake gani ba, kuma mai cike da tarihi a karon farko jirgin sama mallakar India ya sauka a kasar Isra'ila da hanyar keta sararin samaniyar Saudiyya.

title: Jirgin India ya wuce sararin Saudiyya zuwa Isra'ila


description: Amurka ta fitar da wata sanarwa da ta yi Allawadai kan matakin luguden wuta da gwamnatin Syria ta yi a yankin da yan tawaye suka makale dake gabashin garin Ghouta.

title: Syria: Fararen hula na tsaka mai wuya a garin Ghouta


description: O se va’aiga lea i tatou Laufali mo Ta’aloga uma a le JPS i le tatou malo ua to’otutuli mai i le laina muamua o le latou ata ina ua mae’a a’otauina i latou i le fa&rsq

title: Samoa News


description: Purtrets d’acril cun motivs da vachas. L’artista Tina Sulser, oriunda da Strada, expuona sias ouvras illa Grotta da cultura a Sent. Daspö ün pêr ons fa ella da paura a Ziràn illa Val Schons ed ha disegnà diversas da sias vachas.

title: Ün omagi a las vachas


description: I’l seguond tom dals sentimaints umans unischa il scriptur Tim Krohn las istorgias dad ündesch persunas a 65 differents raquints. D'incuort ha'l per la seguonda vouta  preschantà  i’l Center d’art contemporana Nairs a Scuol üna da sias ouvras litteraras.

title: Ils battibuogls da sentimaints umans


description: E nozvez digwener ha disadorn oa bet laeret kalon Anna Breizh, e mirdi Dobrée, e Naoned. Fuloret ruz eo poellgor Anna Breizh ha Kreizenn istor Breizh. Aon o deus e vefe teuzet ar relegenn evit an aour.

title: Piv 'neus laeret kalon Anna Breizh ?

maintext:
Nantes, France
Ouzhpenn pemp kant bloaz zo eo marv Anna Breizh. Ma z'eo douaret he c'horf e penniliz Sant-Denez, eo chomet he c'halon, e Naoned, nebell eus he zud. Met n'emañ ket ken kalon an dukez e kêr an duked. Digwener da noz oa bet laeret e mirdi Dobrée e Naoned.
Ar galon a zegaso neubeud a arc'hant - Fulup Lanoë, Kreizenn istor Breizh
Piv 'neus gellet ober an taol-mañ ? "Pe ul laeron evit pouezh an aour pe gant un teskaouer bennak, a zispleg Padrig Malrieux, prezidant Skol uhel ar vro, ezel eus Poellgor Anna Breizh. Mod-all, petra e c'helfe bezañ, ul laeradenn arouezel ? Kalz arouezeloc'h eo laoskel kalon an dukez Anna e Liger-Atlantel."
Evit Fulup Lanoë, eo "evit an aour. Laeret oa bet ivez ul delwenn indian en aour ha pezhioù moneiz". Aon 'neus neuze e vefe bet teuzet pep tra. Met ur wech distrujet, n'eus talvoudegezh ebet ken ar relegenn : "Ar galon se a zegaso neubeut a arc'hant gant an neubeud a aour a vo kavet e-barzh."
Livet e oa bet an dukez Anna gant Jean Bourdichon, etre 1503 ha 1508. - BNF
Prest e vefe ar c'huzul departamant paeañ evit kaout ar galon en dro
Gant Kreizenn istor Breizh zo bet savet ur bajenn Facebook evit displegañ pegen heuget e oa gant al laeradenn. Mont a ra pelloc'h poellgor Anna Breizh, en ur klask tizhout al laerien. "M'ho 'peus c'hoant gwerzañ ar pezh a zo bet laeret, ni zo prest da c'hoari an hanterour evit ne vije ket distrujet kalon Anna Breizh", eme Padrig Malrieux. Ha war a seblant eo prest kuzul departamant Liger-Atlantel, paeron ar galon, "da gavout arc'hant evit tapout ar galon".
Setu, m'ho peus kelou da reiñ e c'helloc'h kas ur mail d'ar chomlec'h annedebretagne2014@free.fr
Mod-all, ez a war-raok an enklask peogwir eo bet douget klemm gant kuzul departamant Liger Atlantel. Dav e vo d'an enklaskerien ivez kompren perak eo bet ken aes d'al laerien mont kuit deus ar mirdi.
Selaouit ouzh ar reportaj


title: A-benn neubeud e vo lidet delwenn Nevenoë, e bro Redon

maintext:
Abaoe eizh bloaz 'neus c'hoant ar c'homite Nevenoë sevel un delwenn e koun Nevenoë. E fin miz Mae e vo staliet war lec'h emgann Ballon, nebell eus Redon.
Bains-sur-Oust, France
Ur c'herlc'h houarn bras, gant toulloù e-barzh, a ziskouez skeudenn Nevenoë war e varc'h. N'eo ket echu c'hoazh an delvenn, e Lannarster emañ an tammoù houarn o vezañ soudet holl asambles. Met laouenn eo an holl o wellet anezhi da vat, peogwir eo bet diaes kas ar raktres da benn.
Ret eo bet kavout 80.000 euro evit arc'hantaouiñ ar c'hounlec'h. Gant Poellgor gouel Ballon, komite Nevenoë zo bet dastumet moneiz, dre ur c'hrowdfunding hag a-drugarez yalc'hadoù. E-touez ar re o deus roet ur sammad arc'hant e vez kavet Kevre Breizh. "Se a vo un doare da wellout ha da gompren petra zo c'hoarvezet ha perak", a zispleg Alan ar Gall, ezel eus burev Kevre Breizh.
An arzour, Jean-Pierre Baudu, asambles gant Patrick Renault, eus Poellgor Gouel Ballon / Komite Nevenoë. © Radio France - Pauline Kerscaven
Ur prantad pouezhus evit istor Breizh
Deuet e oa Nevenoë da vezañ kentañ roue Breizh - pe dost - goude emgann Ballon, nebell eus Redon. E 845 e oa, a-enep roue ar C'hallaoued, Charlez ar Moal. Aet e oa ar maout gant ar Vretoned met ankounac'het eo bet an darvoud-mañ. "Ne vez ket kelennet istor Breizh", eme, gwall dipitet, Jakez an Touze, deus ar c'homite Nevenoë.
Estreget an emgann eo darvoud Ballon ul lodenn pouezhus eus istor Breizh. "Poent loc'hañ stad Breizh eo. Ur prantad pouezhus eo evit Breizh, evel eo evit pep bro a teu da vezañ dizalc'h un deiz bennak", a gendalc'h Alan ar Gall.
D'ar 26 a viz Mae e vo staliet an delwenn e Ballon, nebell eus Redon. © Radio France - Pauline Kerscaven
Lidet e vo an delwenn e fin miz Mae, da vare Gouel Breizh
D'ar 26 a viz Mae, da vare Gouel Breizh e vo lidet an delwenn war an ton bras, e Baen-Ballon. Spi 'neus ar c'homite Nevenoë e teuio da vezañ ul lec'h touristel hag istorel. "Pouezhus e vo evit ar yaouankiz, dezhi da gompren eo bras ha pouezhus istor Breizh", eme, evit echuiñ Patrig Renault, eil prezidant Poellgor gouel Ballon, komite Nevenoë.
Gant ur bern tud eo bet douget ar raktres. An arzour, Jean-Pierre Baudu, asambles gant Patrick Renault, eus Poellgor Gouel Ballon / Komite Nevenoë. D'ar 26 a viz Mae e vo staliet an delwenn e Ballon, nebell eus Redon.


title: Diviz ar Yaou | Peseurt dazont evit krevredigezhioù ar vro ?

maintext:
Bez ez eus etre 65 000 ha 70 000 kevredigezh e Breizh. Ur c'hard deus ar Vretoned a zo ezel deus unan anezho. Met n'eo ket plaen hag eeun dazont ar c'hevredigezhioù. Neubeutoc'h neubeutañ a yalc'hadoù a vez roet dezho pa z'a o rol sokial hag ekonomikel war gresk. Peseurt diskoulmoù zo da gaout ?
Disadorn e vo dalc'het breujoù meur ar c'hevredigezhioù. Prezegennoù ha kaozeadennoù a vo evit klask kompren gwelloc'h mont en-dro ar c'hevredigezhioù, peseurt cheñchamantoù a zo bet ganto er bloavezhioù tremenet, ha peseurt re a vo en dazont. Kaset zo bet a-benn un enklask pouezus, hir ha fonnus gant ar c'h/Kaser pe (CESER e galleg). Enni e vez desket ez eus etre 65 000 ha 70 000 kevredigezh e Breizh. Bez ez eus etre 640 000 ha 700 000 Breizhad a youl-vat.
Daoust-hag-eñv e ouezit ivez e vez gopret 99 648 den gant kevredigezhioù ar rannvro ?Met n'eo ket aes bepred bezañ youlad pe e penn ur gevredigezh. Start eo a-wechoù kaout kement a labour war e chouk. Ha startoc'h c'hoazh pa z'a war zigresk a-vloaz da vloaz ar yalc'hadoù publik. Komzet e vo ganeomp diwar-benn mont en-dro ar c'hevredigezhioù hag o dazont e Diviz ar Yaou !
Tud pedet
Herve Latimier, kenurzhier enklask ar c'h/Kaser (Ceser e galleg).
Gwenole Larvol, prezidant Emglev Bro Douarnenez
Serge Couteller, eil-vaer Karaez e karg eus ar sevennadur hag ar c'hevredigezhioù
Roit deomp ho soñj
Ma fell deoc'h kemer perzh en diviz :


title: Trizek istor war ar Redadeg skrivet gant skolidi Kemper

maintext:
Abaoe penn-kentañ miz Gwengolo e skriv skolidi Kemper istorioù diwar-benn ar Redadeg. Kalz a vennozhioù o deus bet. Ul levr niverel a zo o paouez bezañ embannet gant Keit vimp bev. Hag ur genstrivadeg a zo bet aozet evit priziañ ar re wellañ. Gant piv eo aet ar maout neuze ?
Quimper, France
Trizek dañevell a zo bet skrivet, leun a fent, a vousfent a-wezhioù, testennioù faltazi pe traoù dreist ordinal. Abaoe penn-kentañ ar bloavezh skol emañ eizh klas divyezhek pe Diwan eus Kemper o labourat war ur raktres tro dro d'ar Redadeg.
Ijinet e oa bet ar raktres gant Pierre Mens-Pégail, eus Mediaouegoù Kemper. Pedet e oa bet gantañ Fanny Chauffin, skrivagnerez ha kelennerez, da vont da wellet ar re yaouank. Evit sikour anezho da sevel testennioù.
Ur goulenn a oa bet savet d'ar re yaouank er penn kentañ : petra a c'hell tremen war hent ar Redadeg ? Dezho e oa war lec'h da ijinañ istorioù. Hag awenet e oa bet ar vugale. "E penn-kentañ 'noa c'hoant reoù zo sevel istorioù kompliket. E skol Diwan Penhars, da skouer, em boa kejet ouzh bugale dedennet gant an dazont, an terrorism, eme Fanny Chauffin. Displeget em eus dezho e oa un dañevell hag e oa ret skrivañ un istor simpl kenañ."
Gant Keit vimp bev eo bet dastummet an holl dañevelloù hag embannet eo bet ul levr niverel. "Tu zo lenn an istorioù war lec'hienn ar Redadeg, a-benn neubeud e vint ivez war lec'hienn KVB. Ha marteze e vo lakaet reoù zo da vezañ moullet evit Priz ar vugale."
Fanny Chauffin a zo bet plijet da sikour ar re yaouank da skrivañ istorioù. © Radio France - Tudi Crequer
Gant piv eo aet ar maout ?
Un toullad mizioù zo oa bet lakaet an trizek testenn war lec'hienn internet ar Redadeg. Ha pep hini ac'hanomp a c'helle votiñ evit an hini gwellañ. Gant piv eo aet ar maout neuze ?
Lise / "Riwana en arvar"
Evit al liseoù eo "Riwana en arvar", skrivet gant tud yaouank lise Brizeux, a zo bet priziet. "Spi em eus de c'hoarvezo biken d'ar Redadeg an istor-mañ !", eme Fanny Chauffin.
Un nozvezh vrav a 7 a viz Mae e oa en em gavet ur strolladig pemzek brezhoneger a-feson etre Pondi ha Neuilhag evit ar Redadeg. Un nozvezh sioul ha dous e oa, tro 3 eur mintin. Skeudoù ar gwez war an hent a zistaole sklerijenn al loar-gann. A-bell e kleved kan ur gaouenn ha trouz dour ar ster o redek. Un nozvezh eus ar re vravañ evit redek. Emgav a oa bet roet gant Daprig an Atlantel, bet kelenner en ur skolaj stank ha laouen e izili. Galvet en doa brezhonegerien brudet ha barrek evit redek asambles gantañ ar c’hilometr en doa prenet en o anv dezho holl, evit arouezan skeudenn sakr ar brezhoneg.
Skolaj / "Tan d'ar redadeg"
Evit ar skolajoù, e oa "start dispartiañ ar re yaouank rak e oa ur bern istorioù dedennus", a gendalc'h Fanny Chauffin. Skolaj Diwan a zo bet trec'h gant an dañevell anvet "Tan d'ar redadeg".
E Rosporden, da hanternoz, e oa ar Redadeg o tremen e-kichen ti ur wrac’h, mestrez un aerouant o vevañ dindan he zi. O kousket e oa al loen vil. Dihunet e oa bet gant trouz ar sonerezh hag ar rederien o huchal hag o huchal hag o kanañ laouen ha kreñv : «1, 2, 3, Brezhoneg e pep ti !», «Deus ‘ta frei kozh da hej da vro !...»
Skolioù / "Redadeg 2200"
Gant ar re vihan, eo skol Diwan Penhars a zo bet priziet evit "Redadeg 2200".
Ur wech e oa e 2200 e Londrez ur strobinellerez anvet Ermionn. He zud avat ne oant ket sorserien. Blev c’hell he doa, ha rodellek. Ermionn a blije dezhi al levrioù hag ar studioù. Kuitaet he doa Poudlard ha kavout a rae hir he amzer. Ur wech e teuas ul lizher war skramm Interdroch dre olokroù. Lenn a reas Ermionn : "Ermionn, Me, maer Kemper, a c'halv ac'hanout evit tennañ ar saotradur eus kêr-Gemper, peogwir out ur sorserez a-feson. Evel ma ouzez, ar Redadeg a zo bep daou vloaz. Met ur goumoulenn spontus a zo a-us da Gemper ha ret e vo lakaat maskloù ha boutailhadoù oksijen evit mont da redek ar bloaz- mañ... Sikour, Ermionn ! Kavout a ri ur ger kuzh evit mont diouzhtu da Gemper. Gant ar spi e voc'h gwelet e kêrbenn Kerne dizale. A galon. Aotrou Konwoion"


title: Penaos cheñch sell ar re yaouank war ar repuidi ?

maintext:
A-hed ar sizhun e labour skolidi Sant-Frañsez, e Lesneven, war tem an divroañ. Kejañ a reont gant tud divroet ha tud a sikour anezho er vro. Tro o deus bet ivez da sellet ouzh ar film "Open the border".
Lesneven, France
Leun chouk eo unan eus salioù bras Sant-Frañsez, e Lesneven. Emañ ar filmOpen the border o paouez bezañ diskouezhet d'ar re yaouank, e pevare klas.
Buhez Saïf ha repuidi all, o klask mont betek bro Alamagn a zo kontet gant ar sevenner Mikael Baudu. Skeudennoù kreñv 'neus merket Léna : " Diaes e oa fotoioù ar vugale marv."
Gant Yaël zo bet savet goulennoù da Vikael Baudu. "Gwellet e vez reportajoù war an tele. Gant ar film-se e vez gwellet mat ar pezh a vez bevet gant ar repuidi. Traou nevez a zo bet disoloet ganin", eme ar paotr yaouank.
Gurvan, Jeanne ha Robin a zo bet merket gant "Open the border". Copier
Ar re yaouank a zaio ivez e darempred gant ar repuidi
A-hed ar sizhun e labour ar skolajidi war tem an divroañ. "Mont a rint ivez da gejañ ouzh repuidi, a zo o chom er vro, ha gant tud a sikour anezho, a zispleg Glaouda ar Breton, kelenner war ar brezhoneg e Sant-Frañsez. Tro o do ivez sevel filmoù bihan."
Kelenner war ar brezhoneg eo ivez Serj ar Rouz : "Pal ar sizhun a zo ivez skarzañ toud ar c'hlicheoù. Lod deus ar re yaouank a soñje e oa ar repuidi tud o vevañ er meuriad, er menezioù hag ar re se piv int a-benn ar fin ? Tud eveldomp !"
Selaouit ouzh ar reportaj savet e Sant-Frañsez. Copier
Bep tro eo plijet Mikael Baudu mont da ginnig "Open the border". Ha tu zo c'hoazh sellet outañ, war Youtube.


description: 'benn miz e loc'ho Ar Redadeg 2018 deus Kemper da vont betek Plougerne. Ur c'hlip a zo o paouez bezañ embannet, fardet gant un dri c'hant den bennak.

title: E BREZHONEG | Setu embannet klip ofisiel Ar Redadeg

maintext:
Bretagne, France
Ur c'hlip fardet gant ar rederien
'benn miz e loc'ho ar Redadeg evit ar brezhoneg. 1700 kilometrad o vont deus Kemper da Blougerne evit arc'hantaouiñ raktresoù e yezh ar vro. Evit 10 vloaz ar Redadeg o deus an aozerien dibabet kehentiñ gant ar re a ra an darvoud. Ur c'hlip ofisiel a zo bet savet neuze en-dro d'ar ganaouenn "Betek an trec'h". Pal kentañ ar c'hlip-mañ 'oa lakaat an dud kar d'ar brezhoneg da gemer-perzh... Setu soñj Kenan an Habask, kenurzhier ar video.
Klip ar Redadeg - Kenan an Habask Copier
Skignañ ar c'hlip e pep lec'h
60 video 'zo bet degemeret, un digarez da lakaat neb a gar da gemer-perzh er c'hehentiñ ha n'eo ket o redek tra ken. Er bloaz-mañ eo bet dibabet micherelaat ha titouriñ ar rederien ar primañ posubl; ur skipailh gouestlet d'ar c'hehentiñ a heulio ar Redadeg a-hed an hentad. E-korf 10 vloaz eo aet ar binvioù teknologel war-raok ha "skignañ ar c'hlip e pep korn a zo un ostilh a-feson" eme Kenan an Habask, kenurzhier ar film.


description: Nelly Blanchard, klaskerez e skol-veur Brest, a glask reiñ deomp un sell nevez diwar-benn ar fenomen-se.	Daoust hag e vez kavet rannyezhoù en holl yezhoù ?	Nelly Blanchard : Ya, un dra normal eo...

title: Goulenn ar miz. Perak ez eus rannyezhoù e brezhoneg ?

maintext:
« Tri zakad bras a vez kavet e brezhoneg », a zispleg ar glaskerez Nelly Blanchard. Foto Nelly Blanchard
Nelly Blanchard, klaskerez e skol-veur Brest, a glask reiñ deomp un sell nevez diwar-benn ar fenomen-se.
Daoust hag e vez kavet rannyezhoù en holl yezhoù ?
Nelly Blanchard : Ya, un dra normal eo e cheñchfe ur yezh en ur vro. Liammet eo an doare ma cheñch ar yezh gant istor ar yezh hec’h-unan hag istor ar vro. Ar santimant hon eus, da skouer, eo rannyezhel ar brezhoneg hag unvan ar galleg, ar pezh n’eo ket ken plaen hag eeun. Ganet eo ar galleg diwar rannyezhoù. Bro C’hall zo bet urzhiet ha kreizennet buan a-walc’h ha tamm ha tamm ez eus bet skignet ur yezh muioc’h-muiañ unvan dre ar skridoù, al lennegezh, met ivez ar micherioù-stad, an arme, ar skol, hag all. E brezhoneg n’eus ket bet gwech ebet ur stad en deus implijet ar brezhoneg. Ar rannyezhoù e brezhoneg n’int ket stummoù distreset eus ur brezhoneg unvan. Ar c’hontrol eo : ganet eo ar brezhoneg unvan skrivet, diwar choazoù bet graet diwar ar rannyezhoù komzet hag ar stummoù standard skrivet gant an Iliz.
Peseurt liamm zo etre ar rannyezhoù hag harzoù an eskoptioù ?
Alies e vez klevet ez eus peder pe bemp rannyezh : Kerne, Leon, Treger, Gouelo ha Gwened. Gwir eo o deus klasket ar veleien komz ur yezh muioc’h unvan evit pep takad. Met n'eus ket eus rannyezhoù distag krenn an eil re deus ar re all : bez’ zo takadoù bras, met harz resis ebet. N’eus ket ul linenn-resis e-lec’h e c’heller lavaret : aze e krog ur rannyezh nevez. Cheñch a ra liv ar brezhoneg tamm-ha-tamm. Un dra bennak a cheñch er yezh, met pep tra ne cheñch ket en un taol.
Pet takad a vefe neuze ?
Tri zakad a vez kavet dre-vras : unan e-kreiz ar vro, hag a za war un diagolenn vras eus bro Dreger betek Kerne Izel. Ha daou dakad all : unan e gwalarn ar vro, brasoc’h eget bro Leon. Hag er reter, eus bro Wened betek Kemperle ha pelloc’h en hanternoz. An daou dakad pellañ o vezañ ar re o deus miret ar stummoù koshañ. An hini e-kreiz a ra gant stummoù nevesoc’h. Rak liammet eo an dra-mañ gant an ekonomiezh.
Perak ?
Da vare ar Romaned, eo bet Karaez kêrbenn Breizh-Izel : ur pouez ekonomikel bras he deus bet gant hentoù da vont un tamm e pep lec’h. Karaez ‘n eus kinniget stummoù ha gerioù nevez, evel da skouer ar ger « glesker », ledet mat er vro. Goude-se, er grenn-amzer o deus c’hoariet porzhioù-mor Montroulez, Kemper ha Landerne ur roll bras. Ha warlerc’h, er XVIIvet hag en XVIIIvet kantved ez eus bet gerioù roman o tegouezhout ba’r vro, dre vro Wened, e-darempred gant Naoned pe Roazhon.
Perak e lavar an dud n’eo ket ar memes brezhoneg ?
Ur bern tud a lavar « n’eo ket ar memes brezhoneg», ha koulskoude int gouest d’en em gompren. Met un doare eo da lavaret e cheñch ar brezhoneg hag en em sant pep hini mat en e vro ! Tud zo a soñj dezho ez eus ivez deus ur brezhoneg gwir, en ul lec’h bennak. Met pelec’h? Ha peseurt hini ? Brezhoneg uhel, brezhoneg unvan, hini ar skol hag al levrioù ? Ur seurt huñvre eo en ur mod.
Lexique
Rannyezh(où) : dialecte(s)
Takad : espace
Eskopti(où) : évêché(s)
Harz(où) : limite(s)
Glesker : grenouille


description: Concert.

title: Hey Ocean!


authors:
Https
Www.Slideshare.Net Tinasubas
Carol Smith
Jean-Baptiste Dumont
Pew Research Cent...
Deloitte United S...
Harry Surden
Rand Fishkin
Pew Research Center'S Internet
American Life Project

description: Homo Deus Audiobook Download Free Mp3 Online Homo Deus Audiobook Free Download Homo Deus Audiobook Download Free Homo Deus Audiobook Mp3 Free Online Homo Deus …

maintext: We use your LinkedIn profile and activity data to personalize ads and to show you more relevant ads. You can change your ad preferences anytime.


description: Mary Wakogi atigire wira wa warimu atungatire ciana iria aciari ao matehotete


description: Ana zargin mawakin R&B din da sanya wa wata tsohuwar budurwarsa ciwon sanyi da gangan.

title: Ana zargin R Kelly da sanya wa wata mata ciwon sanyi


description: Masarautar Abzin da ke jihar Agadez a jamhuriyar Nijar ta hana wasu dabi'u da suka hada da anko da hana kade-kade yayin bukuwan aure ko suna.

title: An hana sa anko da kida a taron biki a Nijar


description: Kọmitii ehibere ka ha nyobanye anya n'okwu na-ese na Ohaneze ekwuola ihe a chọpụtara.

title: Ọgbaghara obidola na Ohaneze ọzọ?


description: Wannan ne karo na 11 da ake gudanar da gasar a yankin Surrey inda maza ke tseren mita 380 cikin ruwa da tabo suna goye da matansu.

title: Burtaniya: An nada zakaran Gasar Goyon Mace na bana a Surrey


description: Igihe icegera ca mbere c'umukuru w'igihugu c'u Burundi, Gaston Sindimwe, yabonana n'abashingamateka hamwe n'abakenguzamateka, ikibazo c'uko u Rwanda rushaka guteka u Burundi cavuzweko cane

title: U Burundi bubandanije kurega u Rwanda gutegura kubutera


description: Gwamnatin Jamhuriyar Nijar ta ce an sace wani Bajamushe da ke gudanar da ayukan jin-kai a kusa da iyakar kasar da Mali.

title: An sace wani baturen Jamus a Nijar


description: Maxim

title: Maxim